text:
Papa Francois avuga ko iyo myumvire ihabanye n’urukundo rw’Imana kuba yakwemera ko ikuzimu habaho, kuko urukundo rwayo rutagira iherezo, yakomeje avuga ko Imana atari umucamanza ahubwo ko ari inshuti y’abantu yaremye.Imana ntigamije gucira abantu iteka ahubwo ni ukubakebura nk’uko hashyizwehwo nk’ingero za Adam na Eva kugirango bibere abantu ikigisho , ikuzimu ni ukuhavuga mu magambo ariko ntihabaho kimwe na Adam na Eva ni inkuru itarabayeho ahubwo igamije gufasha abantu kumva ikigisho .
Buriya ikuzimu ni nko kuvuga ko umuntu atagihumeka umwuka w’abazima ko yegereye Imana “yitabye Imana, papa Francois yavuze ko kandi amadini yose ari ay’ukuri bitewe n’abayasengeramo uko bayemera”Imyemerere yabo”.Mu myaka yashize idini ryabagaho rigamije nko guhwitura ubu rero bihabanye n’iki gihe ubu ikigamijwe ni ukwigisha abantu bagasobanukirwa, mbese ni nk’umubyeyi ukunda abana be bitagira uko bingana.
Papa yakomeje avuga ko idini Gatolika ridaheza,” harimo ingeri z’abantu benshi batandukanye,"dusenga Imana imwe kandi dukunda abantu bose”.
Mu mezi atandatu ashize akaba ariho bamwe mu bayobozi b’I Vatican bari basabye ko hariho amwe mu mahame yahindurwa agenga idini Gatolika nuko nyuma Papa aza gutumiza inama y’abayobozi b’idini rya gatolika maze ababwira ko kuba umunyagatolika bigomba kugira itandukaniro ahanini n’ibihe byahise, ibyo umuntu agomba gukora byose ni ukureba ko ikintu kizweho bihagije kandi gikwiye hakurijwe igihe tugezemo.
Papa akomeza avuga ko kugeza ubu ko ibintu bigomba guhinduka bitandukanye n’amahame y’I Vatican yari yarashyizweho mu mwaka 1962, yongeyeho ko n’abatemeramana ko bemera ko ijuru ribaho, avuga ko nabo bajya bafata igihe bakatura ibyaha byabo biba byabarenze.
Asoza ,yavuze ko Imana irimo gutegura guhindura ibintu byinshi kimwe n’abantu ubwabo, avuga ko Imana iba mu mitima y’abantu ko kandi ibakoreramo ko bigomba kuba imvano y’urukundo n’umutima ukeye ,ibi abantu bakaba bagomba kubikwirakwiza ku isi hose.
Asoza Papa Francois yavuze ko Bibiliya ari ntagatifu, ariko imirongo imwe yayo ko ibyo ivuga bitakigezweho bitewe n’igihe turimo ,aha avuga ko iyo mirongo imwe icira urubanza abantu, kimwe n’uko ngo nta mpuhwe igaragazamo mu gihe Imana ari inyampuhwe, Papa kandi yakomeje avuga ko mu bihe bizaza hashobora kuzabaho umuyobozi mukuru w’idini rya Gatolika ku isi yose w’igitsina gore kimwe n’aba Eveques n’abacardinals kandi mbere bitabagaho.
Source : www.nouvelordremondial.cc/


c: text/html

text:
ijambo ry’Imana ribuza kwiganyira
Kwiganyira ni ikintu kiba muri kamere ya muntu, bitewe ahanini nuko umuntu ahorana kwifuza muri we. Ariko ijambo ry’Imana ritubuza kwiganyira.
Ntimukiganyire ngo mutekereze ubugingo muti : « Tuzarya iki ? », cyangwa muti : « Tuzanywa iki ? », ntimwiganyire ngo mutekereze iby’umubiri wanyu ngo tuzambara iki ? Mbese ubugingo ntiburuta ibyo kurya, umubiri nturuta imyambaro ? Ni murebe ibiguruka mu kirere ntibibiba, ntibisarura, ntibihunika, ntibihunika mu bigega, kandi So wo mu ijuru arabigaburira nabyo (Matayo 6 :25-26).
Aya magambo Yesu yayavuze ashaka kwigisha ko abantu bakwiye kwiganyira, kuko ibyo dukeneye byose, Imana nayo iba izi ko tubikeneye, ikareba ibyatugirira umumaro ikaba aribyo iduha, kuko burya ibyo dushaka byose siko biba bidufitiye umumaro. Imana rero ireba ibyatugirira umumaro ikaba aribyo iduha.
Kandi burya dukomeje no kwiganyira ntacyo twabasha kwiyungura tudafashijwe n’Imana (Matayo 6 :27) kuko ari yo imenya ibyo dukwiriye (Matayo 6 :31).
Icyo ijambo ry’Imana ridusaba ni uko twashaka umwami bw’Imana no gukiranuka kwayo, hanyuma ibindi byose tukazabyongererwa( Matayo6 :33).

robotstxt: allowed

filter: keep


text:
Rwamagana: Urubyiruko ruri ku rugerero ruri kubaka amacumbi y’abarimu
Urubyiruko rugera kuri 40 rwatangiye urugerero, mu murenge wa Kigabiro, Akarere ka Rwamagana, ruri kubaka amacumbi y’abarimu, agizwe n’ibyumba umunani n’ubwiherero bune.
Ubwo Minisitiri w’Intebe, Dr. Pierre Damien Habumuremyi, yasuraga uru rubyiruko, agashyira ibuye ry’ifatizo ahubakwa ibyumba by’amacumbi y’abarimu, urubyiruko ruri kubyubaka rwaturutse mu tugari twa Cyanya, Bwiza, Sovu na Sibagire rwatangaje ko rukora ibi bikorwa rubyishimiye kuko biri mubyo bahize basoza itorero umwaka ushize. (...)
Urubyiruko rugera kuri 40 rwatangiye urugerero, mu murenge wa Kigabiro, Akarere ka Rwamagana, ruri kubaka amacumbi y’abarimu, agizwe n’ibyumba umunani n’ubwiherero bune.
Ubwo Minisitiri w’Intebe, Dr. Pierre Damien Habumuremyi, yasuraga uru rubyiruko, agashyira ibuye ry’ifatizo ahubakwa ibyumba by’amacumbi y’abarimu, urubyiruko ruri kubyubaka rwaturutse mu tugari twa Cyanya, Bwiza, Sovu na Sibagire rwatangaje ko rukora ibi bikorwa rubyishimiye kuko biri mubyo bahize basoza itorero umwaka ushize.
Kayitesi Clementine, umunyeshuri twasanze ari mu gikorwa cyo guhereza umucanga abafundi, yadutangarije ko ibikorwa barimo ari ibyo kwiyubakira igihugu, umuntu akora nta gihembo icyo aricyo cyose.
Amwe mu magambo yakoreshwaga n’urubyiruko ruri ku rugerero rwagiraga ruti “ Ku rugerero nta kujenjeka, tugire ubukire tubugereho vuba twihuse”.
Umukuru w’itorero ry’Igihugu, Rucagu Boniface, yasabye urubyiruko gukorana bishimye akazi barimo ko kubaka igihugu cyababyaye.
Urubyiruko 40 ruri ku rugerero kuri site ya Rwamagana A, ku kigo cy’amashuri cya Espoir rufite gahunda yo kurangiza kubaka ibyo byuma by’amashuri bikarangira.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Kurwanya umwuga w’uburaya bisaba ubufatanye bw’inzego nyinshi
Nyuma yo kumurika ibyavuye mu bushakashatsi bwa Faith Victory Assocition ku bakora umwuga w’uburaya mu Rwanda, abayobozi batandukanye mu Ntara y’Iburengerazuba, inzego z’umutekano ndetse na More...
Abayobozi b’utugari two mu burengerazuba badafite “Laptop†bagiye kuzihabwa
Guverineri w’intara y’iburengerazuba aratangaza ko mu gihe cya vuba abayobozi b’utugari two muri iyo ntara badafite mudasobwa igendanwa (Laptop) bazazihabwa kugira ngo zibafashe mu kazi kabo. Ubwo More...
Twahinduye amateka: imibare 0830 ntizongera kwitiranywa na gereza ya 1930 ( Jabo Jean Paul)
Umunyamabanga nshingabikorwa w’intara y’Iburengerazuba bwana Jabo Jean Paul, asanga bitagikwiye ko ushinzwe gucunga umutungo wa Leta asoza akazi ke ashyizwe muri gereza bitewe no gusesagura ndetse More...
Ngororero: Akarere ka Ngororero ni intangarugro mu gukora neza (Jabo J Paul)
Mu rwego rwo kugenzura uko imari ya Leta ikoreshwa mu turere, ubuyobozi bw’intara y’Iburengerazuba bufatanyije n’ubw’uturere tuyigize bakoze gahunda rusange yo kugenzura ikoreshwa ry’ingengo More...
Rwanda : Inama njyanama y akarere ka Nyamasheke yagiranye ikiganiro na guverineri w uburengerazuba ku nshingano zayo.
Ku mugoroba wo itariki ya 22 Werurwe 2012, abagize Inama Njyanama y’Akarere ka Nyamasheke bari mu rugendoshuri i Kigali, bagiranye ikiganiro na Guverineri w’Intara y’Iburengerazuba, More...
Nyabihu: barashishikarizwa kurwanya akarengane
Mu rwego rwo kwimakaza imiyoborere myiza, umuyobozi w’intara y’iburengerazuba, Kabahizi Celestin, yasuye akarere ka Nyabihu tariki 18/01/2012, maze abashishikariza kurwanya akarengane aho More...


text:
Igice giheruka cy’iyi nkuru , ubuyobozi bw’ikigo bwari bumenye ko Tycoon yihereranye Sunny barimo kuryoshya ese baje kubababarira? Uko byagenze kose urabisanga muri iki gice cya munani cy’iyi nkuru.
....Aba banyeshuri bashigukiye hejo ubwo inzogera ya saa tatu, yo kujya kuryama, maze bahita basohoka mu gihe barimo gufungango bajye kuryama Perefe aba abaguyeho, Perefe byaramubabaje kuko atabafatiye mu cyuho ndetse ababajije ibyo umuzamu yari amaze kumubwira babihakana bivuye inyuma banamuseka cyane,maze ahita arakara arabirukana ngo bajye kuzana ababyeyi basobanure icyo bamaraga aho bonyine dore ko bitari n’umunsi w’amakuru ngo bivugwe ko bari barimo kuyategura.
,Mu gitondo cya kare Tycoon na Sunny bafashe inzira berekeza mu mujyi i Muhanga , ariko bataragerayo Tycoon yigiriye inama yo guhamagara mukuru we wari umushoferi watwaraga amakamyo ajya hanze ariko akaba yari atuye hafi aho i Muhanga.
Mu kumuhamagara yagize ati “Muraho? Nagira ngo nkubaze niba uri mu rugo kuko nari ntashye ndwaye.
Mukuru we aramusubiza ati “njyewe nagiye isafari ubu ndi hafi kwinjira mu Burundi ariko ugende ubwire wa mukecuru nyir’igipangu aguhe agafunguzo nakamusigiye kuko nateganyaga kuzagaruka nyuma y’icyumweru n’igice kandi ngo yashakaga kuzana umutekenisiye wo gushyira amazi mu nzu bityo nahisemo kukamusigira ngo bazabikore ariko niba ugiyeyo nta kibazo arakaguha.
Maze Tycoon ati “wampaye amafaranga nk’ibihumbi icumi ko nyashaka ngo nygure imiti?
Mukuru we yahise ayamwoherereza kuri telefone yirinda ko murumuna we hari ikibazo yahura nacyo.
Ibi byasaga nk’aho ari amahirwe adasanzwe kuri Tycoon kumva ko mukuru we adahari kandi yasize urufunguzo, maze abwira umukunzi we Sunny ati “Waretse tukagenda tukamarana icyi cyumweru kwa mukuru wanjye witwa KARISA ucumbitse i Gatenzi ko ambwiye ko adahari muri iyi minsi?
Sunny yabitekerejeho asa n’ushaka kwanga ariko Tycoon akomeza kumwinginga cyane ati “Wibuke ko wansezeranije ko utazambabaza kandi ubyanze waba umbabaje cyane?”
Sunny yahise abyemera aho gutaha i Kigali bigira kwibera i Gatenzi. Icyumweru cyose cyashize Tycoon na Sunny bameze neza cyane, maze igitondo kimwe bamaze gufata ifunguro mu gitondo Sunny aryama mu gituza cya Tycoon aramubwira ati “Ubu rero perefe aziko yaduhimye kandi nibwo yaduhaye kuryoherwa n’ubuzima bw’urukundo rwacu! Tycoon ndakwinginze ntuzampemukire ngo unyange kuko urabona ko umaze kungira umugore!urabizi tumaranye icyumweru nkufata neza nk’umugabo wanjye byose nabikoze kuko nkukunda, nizere ko utazarenga aho ngo umpemukire?”
Tycoon atazuyaje yahise amusubiza ati “Yooo humura rwose, byarutwa nkacika amaguru n’amaboka aho kugirango mpemukire umwari umuzira cyasha, Sunny wanjye nihebeye!Ni ukuri nagutuje burundu mu mutima wanjye no ku isi hose ni wowe mbona wenyine, ahubwo ubonye iyo perefe aba yaraduhaye ibyumweru byishi! Twari kuzicwa n’ibyishimo! Gusa mfite amatsiko y’umunsi twabanye tutikanga perefe.”
Buri bucye ibihano bikarangira, Sunny yahamagaye papa we maze aramubwira ati “Papa, nagirango mbabwire ko mukenewe ku ishuri bitewe n’uko perefe yasanze ndimo kwigana n’umuhungu maze aratubeshyera ngo twakoraga ibyangwa n’amaso y’Uwiteka, ubwo yahise atwirukana rero adutuma ababyeyi ariko nyine nanze gutaha nkajya nihisha ku ishuri kugirango nandike ibyo abandi bize ntahari nanga ko byazamviramo gutsindwa. Ubwo rero ejo muzaze ku ishuri gusa ni kwa kundi nakubwiye ko perefe yanga abantu bose dusengera mu badivantisite, ni nayo mpamvu yatugenzeho ntacyo twari twakoze kindi.
Mu gitondo aba bana basubiye ku ishuri bazindutse ngo se wa Sunny aze abasangayo, dore ko Tycoon yari yakodesheje umuntu uri bumusimburire umubyeyi. Ni uko se wa Sunny ahageze abanza kuganira n’aba bana arikoTycoon amubwiza ukuri ko akundana na Sunny ati “ariko ibyo dushinzja byo ntitwabikoze ahubwo ni rwa rwango banga abantu dusengera mu badivantisite”.
Ibi kubibwira uyu mugabo byari byoroshye guhita abyizera cyane ahubwo akishyiramo perefe kuko yari umuyoboke w’idini ukomeye. Ni uko ako kanya perefe ahita aza, maze ashinze abo bana agakungu no gukururana mu kigo, ni uko ubwo ababyeyi basaba imbabazi cyane maze perefe abategeka gusinyira ko bakundana bityo Sunny niba aramutse atwaye inda Tycoon n’ababyeyi bakazirwariza.
Abo bana n’ababyeyi bahise babisinyira n’ubwo kuri Tycoon we yumvaga ari nko gukina kuko yakundaga Sunny nk’uwasaze ati “ubonye iyo biza kuba gusinyira kubana iteka ahubwo?”
Guhera ubwo inkuru yabaye kimomo mu kigo, maze na FURAHA abona neza ko Tycoon yamubeshye nibwo baje kwangana urunuka kuburyo batongeye kuvugana ukundi mu buzima bwo ku ishuri bapfuye uwo mukobwa.
Icyakora n’ubwo byari bimeze gutyo,Urukundo rwo rwarakomeje hagati ya Sunny na Tycoon kuburyo nta we utarabimenye mu kigo ndetse n’umuyobozi w’ikigo yaje kubimenya byose bishingiye kuri raporo yahawe na perefe ivuga kuri abo bana.
Igihe mwarimu yabaga yigisha aba bana babaga bisakuriza akenshi na kenshi Sunny yabaga aryamye mu gituza cya Tycoon ndetse nta n’isoni bagiraga z’ababareba. Gusa ibi byababazaga FURAHA cyane iyo yabonaga ibyo bikora nubwo ntacyo yashoboraga kubikoraho.
N’ubwo byari bigoranye kubera imyitwarire yabo, aba bana baje gusoza amasomo kuri iki kigo, maze bitabira ibizamini bisoza amashuri yisumbuye, kuri bo gutsinda byari nko gukina kuko nubwo batigaga neza ariko bari abahanga cyane, kuburyo ubwo amanota y’abanyeshuri bakoze ibizamini yasohokaga basanze bose bemerewe kujya kwiga muri kaminuza.
Bageze hanze y’ikigo urukundo rwabo rwarakomeye cyane Tycoon yerekana Sunny mu muryango ndetse ababwira neza ko ariwe mugore we w’ahazaza, na Sunny ntiyazuyaje yajyanye Tycoon mu muryango we dore ko papa wa Sunny yari yarakunze uyu musore cyane.
Nubwo byari bimeze gutyo, ikibazo gikomeye cyaje kuvuka igihe kaminuza y’urwanda yasohoraga urutonde rw’abemerewe kuyigamo uwo mwaka, kuko Sunny yasanze bamuhaye kwiga muri kaminuza y’u Rwanda mu ishuri rikuru nderabarezi, aho yari yahawe kwiga uburezi, naho Tycoon bamuha kujya kwiga muri kaminuza nkuru y’u Rwanda ishami rya Huye aho yari yahawe ibijyanye no kwiga amategeko. Ibi nti byari ikibazo kuko gutanya Tycoon na Sunny byari bikomye kuruta gutandukanya isukari n’amazi!
Kuri aba bana byari amarira gusa kuko nta washoboraga kwiga ari kure yundi kuko urukundo bari bafitanye rutabemereraga kumara ukwezi batabonanye.Tycoon yahise afata umwanzuro wo kwandikira ubuyobozi bwa Kmainuza y’u Rwanda asaba guhindurirwa ishuri na we agahabwa kwiga mu ishuri rikuru nderabarezi.
Sixbert Murenzi


text:
Iyo ibinyomoro byitaweho bitanga umusaruro mwiza ku muhinzi kandi bikamuteza imbere cyane iyo akurikiza amabwiriza asabwa mu kubihinga.
Ibinyomoro ni igihingwa gikomoka mu gihugu cya Shili, Equateur na Boliviya muri Amerika y’Amajyepfo. Amakuru menshi avuga ko ibinyomoro kimwe n’izindi mbuto nyinshi byaba byaraje mu Rwanda bizanywe n’abanyamahanga( abazungu cyane cyane abamisiyoneri). Byatangiye biterwa cyane cyane kuri za misiyoni, nyuma Abanyarwanda bagenda babitera hirya no hino nk’uko bitangazwa n’ imfashanyigisho z’ikigo cy’igihugu gishinzwe guteza imbere ubuhinzi n’ubworozi ( RAB )
Hari amoko menshi y’ibinyomoro
Ibinyomoro birimo amoko menshi atandukanywa cyane n’uko urubuto ruteye ndetse n’ibara ry’urubuto rweze n’ingano y’igiti. Mu Rwanda haboneka amoko atatu atandukanywa n’ubunini n’ibara ry’urubuto. hari amoko yera ibinyomoro binini n’ayera ibinyomoro bito akunze kuba umuhondo cyangwa umutuku. Ibinyomoro bigira ibara ry’imbuto ry’umutuku usanga bikunzwe ku masoko kubera ibara ryabyo.
Uko ibinyomoro biteye n’ubutaka bikunda
Ibinyomoro ni ibiti by’umubyimba muto bigira imizi itari miremire n’uburebure bushobora kugera kuri metero 6. Bikunda uturere dukonja ,ahantu hagwa imvura igabanije neza mu mwaka iri ku gipimo cya mm 1200-3000 ku mwaka, ubutumburuke kugera kuri metero 3000. Ibinyomoro byera neza mu butaka burimo ifumbire, bufite ubutote buhagije kandi buhitisha amazi n’umwuka. Ibinyomoro ntibyihanganira ahantu hareka amazi cyangwa humagaye.
Ibyitabwaho mu buhinzi bw’ibinyomoro
Gutegura umurama ni uburyo bwa mbere bwitabwaho mu buhinzi bw’Ibinyomoro. Umurama cyangwa ingemwe z’ibinyomoro, ugomba kuva ku biti cyangwa ingemwe zitarangwaho uburwayi. Birabujijwe gutera ingemwe zavuye ku murama uva ku biti birwaye kuko iyo uteye bene izo ngemwe zikwirakwiza uburwayi.
Gutegura umurama uzatanga ingemwe ni uburyo bwa kabiri bwitabwaho. Mu guhitamo aho umurama w’ibinyomoro uzaturuka ni ngombwa kwitondera ibi bikurikira: umuhinzi ahitamo igiti cy’ikinyomoro kitagaragaza uburwayi na bucye,cyakuze neza kandi cyera imbuto nyinshi kandi nini. Asarura imbuto z’ibinyomoro zeze neza kandi zidafite ubusembwa zihishije neza kandi mbere yo kuzikata agomba kubanza kuzironga mu mazi arimo Jik, urugero rumwe rwa Jik mu ngero 3 z’amazi cyangwa amazi arimo umunyu w’igisoryo. Ibi byica indwara zaba ziri inyuma ku gishishwa cy’ibinyomoro.
Usatura imbuto z’ ibinyomoro mo kabiri ukavanamo imbuto zivanze n’umutobe ukoresheje ikiyiko. Hanyuma ukabishyira mu icupa ripfundikirwa ukongeramo amazi ugapfundikira, hanyuma uhugutisha imbuto zivanze n’umurenda, imbuto zimaze guhuguta zirongwa mu mazi arimo javeli (5%). Imbuto zimaze kurongwa zishyirwa mu gacucu, mu ibase cyangwa mu gatambaro gasukuye neza, zigashyirwa mu gacucu ku buryo zikamukamo amazi . Ibyo birangiye, umurama uragosorwa. Umurama ubonetse ushobora guhita uhumbikwa cyangwa ukabikwa ahantu hahehereye. Imbuto zibikwa ahantu hahehereye mu mabahasha y’impapuro ariko nturenze amezi 3 utaraterwa kuko iyo arenze ntizimera kubera ko ubushobozi bwo kumera “ pouvoir germinatif ” bw’umurama bugenda bugabanuka cyane.
Gukora ubuhumbikiro
Umurama w’ibinyomoro ubibwa ku bujyakuzimu bwa mm10. Hirindwa kuwegeranya ,utwikirizwa utwatsi dukeya kandi uravomerera igihe kitari iki imvura.
Kwimura ingemwe mu bihoho ( muri pipiniyeri )
Iyo utugemwe tugize nibura cm 5 ni ukuvuga nyuma y’ukwezi, twimurirwa mu bihoho byateguwe muri pipiniyeri. Hakurikiraho kujya bavomerera nibura 2 ku munsi mu gitondo na nimugoroba. Ni ngombwa kwibuka kumenera ubutaka mu bihoho igihe cyose bigaragara ko ari ngombwa. Ingemwe zimaze kugira cm15-25 ni ukuvuga zifite igihe cy’amezi 2 kugeza kuri 3 nyuma yo kwinaza zishobora kwimurirwa mu murima wateguwe neza.
Gutera no kwita ku binyomoro
Umurima mushya w’ibinyomoro ushyirwa kure y’umurima ushaje wabyo. Bishobotse hagashyirwaho uruzitiro rw’ibiti “ haie vive ” rutandukanya iyo mirima yombi. Ni ngombwa gutera ingemwe z’ibinyomoro igihe imvura itangiye kugwa kugira ngo zifate neza. Ibi bikorwa mu kwezi kwa Nzeri n’uk’Ukwakira. Ibinyomoro biterwa mu mirongo bitandukanijwe n’intera iri hagati ya m1 na 1,5m hagati y’igiti n’ikindi na metero 4,5-5 hagati y’umurongo n’undi. Iyi ntera ituma ibinyomoro bidacucikirana mu murima kandi igabanya ikwirakwizwa ry’indwara kandi gutera umuti biroroha.
Ku ntera ya 1,5m hagati y’igiti n’ikindi na metero 4,5 hagati y’imirongo haterwa nibura ingemwe 1450 kuri hegitari. Hashyirwamo ifumbire ya garama 80 za NPK17-17-17 n’ibiro 30 by’ifumbire y’imborera ku giti.
Indwara n’ibyonnyi by’ibinyomoro
Ikibazo gikunze kugaragara cyane mu binyomoro ni indwara yitwa “ powederly milew ” iterwa na mikorobe zo mu bwoko bw’uduhumyo zitwa “oidium sp ” bikagabanywa no gutera umuti wica udukoko “ insecticide ” ivanze n’isabune cyangwa imiti ikomoka kuri “ neem”. Hari kandi inzoka z’ibihingwa “ nematodes ” iterwa n’inzoka yitwa “ meloidogyne sp”root rot (kubora kw’imizi) cyangwa crown rot iterwa na phyotophthora sp) no kuraba biterwa na pseudomonas salanacearum. Kwita neza ku murima uteyemo izi mbuto bigabanya izi ndwara.
Gusarura ibinyomoro
Ibinyomoro bitangira gusarurwa mu mwaka umwe bitewe, bigatangirana umusaruro muke ugera kuri toni 4 kuri hegitali. Uyu musaruro ugenda wiyongera ku buryo mu mwaka wa gatatu ushobora kugera kuri toni 16 kuri hegitari. Hanyuma umusaruro ugenda ugabanuka mu myaka ikurikiraho ku buryo muri rusange kimara imyaka 4 mu murima ariko bishobora kuyirenza bitewe n’ukuntu byafashwe.
Intungamubiri dusanga mu binyomoro n’akamaro kabyo mu muryango
Nk’uko bigarukwaho ku rubuga rwa interineti umuhinzi.com, Ibinyomoro bigira vitamini C ku rugero rutandukanye bitewe n’ubwoko bwacyo. Ibinyomoro bikize ku myunyu nka Fer na Potasiyumu. Ibinyomoro bikize kandi kuri vitamine A, B6 na E. Ibinyomoro bikennye ariko ku bitangangufu ariko bikagir uruhare mu kongera amaraso mu mubiri ku bantu bamwe na bamwe bayabuze.
Inkuru dukesha –orinfor
Ibinyomoro byitaweho bitanga umusaruro mwiza
Labels: ibinyomoro, imbuto, ubuhinzi


text:
DRC: Habonetse uwiyise intumwa ya 13 ya Yesu kristo
Antoine Christophe Agbepa Mumba uzwi ku izina rya Koffi Olomide ukomoka mu mujyi wa Kisangani mu gihugu cya Repubulika Iharanira Demokarasi ya Kongo(DRC) wamenyekanye mu ndirimbo nka Etat major na Effrakata, aratangaza ko yumva ari intumwa ya 13 ya Yesu Kristo ngo kuko mu ntumwa ze zose nta mwirabura wari urimo.
Nkuko tubikesha radio Okapi, Koffi Olomide aherutse gushyira hanze umuzingo w’indirimbo(album) yise “13 eme Apotre’’ bisobanura “Intumwa ya 13 dore ko yari irimo udushya twinshi kuko avugako ari iya nyuma akoze ubundi akisazira.
Ibi birori byo gushyira umuzingo w’indirimbo 10 yakubiye hamwe akawita intumwa ya 13, byabaye kuri 13 Ukwakira 2015 kandi uyu mubare 13 umagaruka ku itariki ye y’amavuko doreko yavutse ku itariki 13 Nyakanga 1956.
Ubwo yabazwaga na Radiyo Okapi dukesha iyi nkuru impamvu album ye yayise iryo zina, Koffi yasubije ko impamvu ari uko yiyumva mu by’ukuri nk’intumwa ya Yesu aho bakomeje bamubaza impamvu yahisemo kwiyita “Intumwa ya 13’’ kandi Yesu yari afite intumwa 12 gusa, Koffi yagize ati“Nta mpamvu hatabaho intumwa y’umwirabura’’.
Yakomeje agira ati“Habayeho abirabura bakabaye barabaye intumwa za Yesu nka Mandella, Martin Luther King, Bob Marley, Mohammed Ali n’abandi’’.
Koffi kandi yavuze ko nyuma yo gusohora album yise “Petit Frere ya Jesus’’ bisobanura murumuna wa Yesu, ngo byari ngombwa ko asohora iyitwa “Intumwa ya 13’’.
Uyu muhanzi uri kujya no muzabukuru doreko abura umwaka umwe ngo yuzuze imyaka 60,iyi ndirimbo avugamo ko ari intumwa ya 13, usangamo umukobwa wambaye ikanzu imufashe kandi isatuye imbere, maze akajya amuterura cyane, amusoma kandi amubyinisha buri kanya , benshi bakaba batangiye kwibaza niba iyi mico yaberana no kuba intumwa ya Yesu bikabayobera.
Koffi yasoje agira ati“Icyo ndi cyo cyose ndetse n’byo mfite byose ni Yesu’’.
Koffi Olomise yamenyekanye cyane mu ndirimbo nka Monde arabe, Etat Major, Efrakata n’izindi. Yari aherutse kwiyita Vieux Ebola izina na ryo ritavuzweho rumwe.
Abantu batandukanye bakaba batangiye kwibaza ibyo uyu muhanzi yadukanye aho bavuga ko bibabaje kugirango umwana w’umuntu yiyite intumwa ya Yesu kandi bazi intumwa ze uko zatowe n’urupfu zagiye zicwa kugeza kuri Yohana wazize urw’ikirago.
Ibi uyu muhanzi akoze rero bikaba bitabonwa kimwe n’abantu kuko bamwe bavugako bwari uburyo bwo kwamamaza album ye abandi bakavuga ko ashatse n’awe yabyiyita doreko atari we wa mbere waba wiyise intumwa ya Yesu nyuma ya 12 yatoye kuko abiyita ba Apotre bo bamaze kugwira doreko hano mu rwanda honyine hamaze kuboneka abagabo 3 bitwa intumwa(Apotre) hamwe n’umugore 1.
Tukaba tuzakomeza kureba niba koko azagaragariza isi ko nawe ari intumwa ya 13 nkuko ari kubigaragaza.
Elysée TWIZERIMANA
WWW.DOVE.RW


text:
Inzara zikunze kwitabwaho cyane cyane n’abagore ndetse n’abakobwa mu kuzikorera isuku ndetse no mu kuzisiga amabara (vernis) atuma zigaragara neza biruseho.Inzara z’umweru cyangwa se zererana zigaragara neza kandi zikagaragaza ko nyirazo azigirira isuku. Gusa hari abageraho bakabona inzara zabo zitagisa neza nka mbere niyo baba zazigirira isuku. ibi rero ni Ibyo wakora mu kurwanya guhindura ibara z’inzara
Gukoresha umuti woza amenyo n’uburoso : ufata uburoso bufite amenyo yoroshye ugashyiraho umuti woza amenyo ugakuba inzara zatangiye guhinduka, ubikora kabiri cyangwa gatatu ku munsi. Kenshi iyo ubikoze urwara rusubirana kwererana cyangwa gusa neza kwarwo.
Gukoresha umuti woza mu kanwa (mouth wash) : Umuti witwa Listerine niwo ufite ubushobozi buhindura inzara, igaragaza impinduka vuba (resultat) ufata akantu karimo amazi ashyushye buhoro, ugashyiramo agafuniko kamwe kugeza kuri tune (1-4 ) twa Listerine ugahyiramo inzara mu gihe cy’iminota makumyabili.
Gukoresha indimu : Ufata indimu ukayikatamo kabiri ukayisiga ku nzara cyangwa ugakandira umutobe wayo ku ipamba ugasiga ku nzara, ushobora kandi no gatumbika inzara muri uwo mutobe cyangwa ugakubisha indimu ku nzara.
Gukoresha tea tree oil : Kugira ngo tea tree oil yo ibashe gukesha inza bishobora gutwara amezi abiri cyangwa atatu. Ushyiraho udutonyaga tubiri twa tea tree oil ku rwara kabiri ku munsi cyangwa ukayivanga na lavender oil bituma kwererana ku nzara byiyogera.
Gukoresha ubuki : Ubuki bufite ubushobozi bwo kwica bacteries zose zavuka ku rwara.
Gusiga base coat ku rwara : Mbere yo gusiga vernis banza usige base coat (neutre) kuyisigaho mbere ya venis y’ibara bituma urwara rudahinduka kandi bituma vernis imaraho igihe kinini.
Ibyo wakora ukagira inzara z’umweru
Inzara zikunze kwitabwaho cyane cyane n’abagore ndetse n’abakobwa mu kuzikorera isuku ndetse no mu kuzisiga amabara (vernis) atuma zigaragara neza biruseho.Inzara z’umweru cyangwa se zererana zigaragara neza kandi zikagaragaza ko nyirazo azigirira isuku. Gusa hari abageraho bakabona inzara zabo zitagisa neza nka mbere niyo baba zazigirira isuku. ibi rero ni Ibyo wakora mu kurwanya guhindura ibara z’inzara
Labels: umuryango


text:
Nubwo ariko usanga abantu benshi biganjemo urubyiruko baba bafite ibitekerezo bya porogaramu zishobora kuzana ibisubizo mu koroshya itangwa rya serivisi n’ibindi bikorwa bitandukanye byatwaraga igihe kirekire, si ko bose bafite amahirwe yo kubishyira mu ngiro.
Mu kubashakira igisubizo cyatuma porogaramu zabo zikorwa ndetse zikagirira akamaro abanyarwanda na bo ubwabo bakabasha kuzibonamo amafaranga, hatangijwe urubuga e-ntego.org.
Kuri uru rubuga rwatangijwe ku bufatanye bwa RTN (Rwanda Telecenter Network) n’Ikigo Apitech cyo mu Bufaransa, abantu batandukanye bazajya babasha gukoreraho porogaramu (Applications) zizajya zikoreshwa mu gutangaza serivisi zitandukanye binyuze mu guhamagara cyangwa kohereza ubutumwa bugufi.
Mu kiganiro na IGIHE, Hamza Khait , umukozi wa Apitech wagize uruhare mu ikorwa rya e-ntego, yavuze ko ari urubuga rworoshye gukoreshwa n’umuntu wese ufite ubumenyi mu gukora porogaramu za mudasobwa kuko uburyo rwubatse bifunguye kuri buri wese.
Ati”e-ntego bituruka ku ijambo intego. Uru rubuga rufasha umuntu wese gukoreraho porogaramu zishobora kwifashishwa uhamagaye cyangwa wohereza ubutumwa bugufi. Rukoresha ururimi PHP rusanzwe ruzwi cyane n’abakora porogaramu zitandukanye za mudasobwa.”
E-ntego ishobora gukorerwaho porogaramu zishobora kwifashishwa na Leta, amavuriro, amashuri ndetse n’abikorera mu kurushaho gutanga serivisi zinoze kandi zihuse.
Ati”Ivuriro rishobora gukoresha uru rubuga rigashyiraho porogaramu ifasha abantu gusaba gahunda yo kubonana na muganga(rendez-vous). Uwasabye gahunda yohererezwa ubutumwa bumubwira igihe azagirayo atiriwe atakaza umwanya wo kujya kwa muganga agataha atanavuwe.”
Khait yagaragaje ko ikigo runaka gishobora kwikorera porogaramu cyangwa se kigahitamo iyakozwe n’umuntu runaka usanzwe yariyandikishije ku rubuga e-ntego, ubundi akishyurwa.
Igihe umuntu ku giti cye yakoze porogaramu, urugero wenda imenyesha abantu uko iteganyagihe rihagaze, azajya yishyurwa bitewe n’amafaranga uwakoresheje iyi serivisi yishyuye.
Ati” Icyo umuntu asabwa ni ukumenyekanisha porogaramu yakoze kugira ngo abantu batangire kuyikoresha. Iyo umuntu ahamagaye cyangwa akandika ubutumwa asaba serivisi zitangwa binyuze kuri iyi porogaramu, hari amafaranga yishyura. Aya mafaranga niyo RTN-Apitech, ikigo cy’itumanaho n’uwakoze porogaramu bagabana.”
Nk’uko byagaragajwe hejuru, itandukaniro ry’uru rubuga n’izindi zisanzwe zikoreshwa mu gutanga serivisi hakoreshejwe ikoranabuhanga (e-services), ni uko porogaramu zo kuri e-ntego zizajya zikorwa n’abanyarwanda, ikindi ni urubuga rufunguye ku buryo ujyaho ugatangira gukoreraho porogaramu yawe, ugendeye ku by’ibanze baba baguhaye.
Ikindi kandi ni uko uburyo e-ntegoikozwe biha umuntu amahirwe yo kuba yagaragaza uburyo urubuga rwarushaho kuba rwiza cyangwa se akaruheraho agahanga utundi dushya twinshi.
Abatabasha kugera kuri internet batekerejweho
Nk’uko Khait yabisobanuye, uretse kuba e-ntego izafasha abafite ubumenyi mu gukora porogaramu za mudasobwa kuba babibyaza umusaruro, inafasha abantu bafite telefoni zigendanwa zidafite internet kuba babona serivisi ziyitangirwaho.
Ati” Twabonye ko hari abantu benshi bafite telefoni zigendanwa ariko nta internet bafite. E-ntego ifasha mu guhuza serivisi zitandukanye wasanga kuri internet na telefoni zitayifite.”
Umuntu wifuza gusaba serivisi, azajya yohereza ubutumwa bugufi cyangwa ahamagare umubare (short code) uzajya uba waratanzwe n’ababishinzwe, ubundi akurikize amategeko n’amabwiriza kugira ngo abashe guhabwa serivizi yifuza.
Biteganyijwe ko uru rubuga ruzatangira gukora neza mu mpera z’uyu mwaka kuko hakiri ibiganiro hagati ya Apitech, RTN n’ibigo byitumanaho bitandukanye kugira ngo hatangwe nimero zizajya zifashishwa n’abifuza kwaka serivisi.
Abafite ubumenyi n’ibitekerezo bya porogaramu za mudasobwa ariko bo amarembo arafunguye, icyo basabwa akaba ari ukwiyandikisha gusa.


text:
Abaririmbyi bamugaye b'i Gatagara
Verediyana ya Twagirayezu Cassien, za Nateze imodoka ya Gakuba Joseph...
Gakuba Joseph (Nateze Imodoka)
Nateze Imodoka
Nateze imodoka kuva mu gitondo none nayibuze
Nari njyanywe i Kigali no gusuhuza iribagiza
Kubera tombola nimugoroba mbona agatoyota
Nakuriramo ibyishimo byinshi ngo ndamubonye
Uko nagezeyo uko nagezeyo byo birashekeje
Nasaga n'umutandiboyi uvuye i Kampala
Agapantalo kanjye n'agashati byataye ibara
Reka rero ningerayo muri iryo joro nkubonere ishyano
Ninkomanga umuryango yohereze umuboyi we
Ewe ningera no mu nzu nsange ari kumwe n'abasilimu
Ngiye kumuhobera aritaza andorana agasuzuguro
Ati niba ari akazi ushaka genda ntako nifitiye
Ngaho se gira vuba umvire mu nzu utarabona ishyano
Nayisohotsemo ntumva ntabona ntazi iyo ngana
Nari meze nk'umuntu uri mu nzozi wibeshye amazu
Ni uko ya rendez vous yanjye n'iribagiza ishirira aho
Kunyirengagiza byo ntacyo byari bintwaye
Gusa ikimbabaza ni agafoto kanjye namuhaye
Niba yambabariraga ngo akampe cyangwa se agace x 2
Gakuba Joseph


text:
sam.
30
juin
2012
ISOMO RYAMBERE
Igitabo cy’Ubuhanga (Buh 1, 13-15; 2, 23-24)
1,13Imana si yo yaremye urupfu, ntinashimishwa n’ukurimbuka kw’ibiriho. 14Ahubwo yaremye byose ngo bikomeze kubaho, kandi ibyaremwe byo mu isi bigenerwa gutanga ubuzima. Nta burozi bwica bubirangwamo, n’ububasha bw’ikuzimu ntibutegeka ku isi, 15kuko ubutabera budashobora gupfa. 2.23 Koko rero Imana yaremeye muntu kudashanguka, imurema ari ishusho ryayo bwite; 24nyamara kubera ishyari rya Sekibi, urupfu rwinjiye mu isi, bityo rwigarurira abamuyoboka!
ZABURI (Zab 30 (29), 3-4, 5-6ab,6cd.12,13)
Inyik/ Ndakurata Uhoraho, kuko wampaye kwegura umutwe.
Uhoraho Mana yanjye,
naragutakiye maze urankiza
Uhoraho, wanzamuye ikuzimu,
maze ungarurira kure nenda gupfa.
Nimucurangire Uhoraho mwebwe abayoboke be,
Mumwogeze muririmba ubutungane bwe.
Kuko uburakari bwe butamara akanya,
Naho ubutoneshe bwe bugahoraho iteka.
Ijoro ryose riba amarira gusa,
ariko igitondo kigatangaza impundu z’ibyishimo.
Nuko amaganya yanjye uherako uyahindura imbyino,
ikigunira nari nambaye ugisimbuza imyenda y’ibirori.
Ni yo mpamvu umutima wanjye uzakuririmba ubudatuza,
Uhoraho Mana yanjye, nzagusingiza iteka ryose.
ISOMO RYA KABIRI
Ibaruwa ya kabiri Mutagatifu Pawulo Intumwa yandikiye abanyakorinti (2 Kor8,7.9.13-15)
Bavandimwe, 7ubwo musanganywe ubukungahazwe muri byose, haba mu kwemera no mu kuvuga neza, mu bumenyi n’ishyaka muri byose ndetse no mu rukundo twabatoje, nimukataze no muri iyo ngabire yo kugira ubuntu. 9Musanzwe muzi ubugiraneza bw’Umwami wacu Yezu Kristu, We mukire , wemeye kwigira umukene ari mwe abigirira, ngo abakungaharishe ubukene bwe. 13Si ukuvuga ko mugomba kwikokora ngo murarwana ku bandi, ahubwo muharanire kuringaniza. 14Kuri ubwo buryo icyo akarusho mutunze kizatabarure abari mu bwinazi; maze umunsi umwe icyo na bo bazabarusha kizabatabare mu bukene bwanyu, mukomeze mutyo kuba magirirane. 15Koko byaranditswe ngo “uwayoye byinshi nta cyo yarengejeho, n’uwayoye bike nta cyo yabuzeho.”
IBANGONDIRIMBO RIBANZIRIZA IVANJILI (2 Tim 1, 10)
Alleluya Alleluya.
Yezu Kristu Umukiza wacu yatsinze urupfu;
Maze atangaza ubugingo abigirishije lnkuru Nziza.
Alleluya.
IVANJILI
+ Mariko Mk 5, 21-43
Muri icyo gihe, 21Yezu ngo amare kugera ku nkombe yo hakurya ari mu bwato, ikivunge cy’abantu kimuhombokaho bamusanga aho yari ahagaze ku nkombe y’inyanja. 22Ubwo rero haza umwe mu batware b’isengero, akitwa Yayiro. Abonye Yezu apfukama imbere ye, 23amutakambira akomeje ati «Umukobwa wanjye yarembye cyane; ngwino umuramburireho ibiganza akire, abeho.» 24Yezu ajyana na we, na cya kivunge cy’abantu kiramukurikira kimubyiganaho.
25Ubwo rero hakaba umugore wari urwaye indwara yo kuva amaraso, ayimaranye imyaka cumi n’ibiri. 26Yari yarahababariye cyane kubera abavuzi benshi, ahamarira ibintu bye byose ariko ntibyagira icyo bimumarira, ahubwo akarushaho kumererwa nabi. 27Uwo mugore rero yari yarumvise ibyo bavugaga kuri Yezu, aturuka inyuma ye mu kivunge cy’abantu, nuko akora ku myambaro ya Yezu. 28Yaribwiraga ati «Byibuze ninkora ku myambaro ye ndakira.» 29Akiyikoraho isoko y’amaraso irakama, maze yumva mu mubiri we akize icyo yari arwaye. 30Ako kanya Yezu yumva ko ububasha bumuvuyemo. Arahindukira abaza ikivunge cy’abantu ati «Ni nde ukoze ku myambaro yanjye?» 31Abigishwa be baramubwira bati «Urabona iki kivunge cy’abantu bakubyiga impande zose, maze ukavuga ngo ‘Ni nde unkozeho?’» 32Nuko areba impande zose ngo amenye uwakoze ibyo. 33Umugore rero wari uzi ibyamubayeho, aza afite ubwoba kandi ahinda umushyitsi, amupfukama imbere amubwiza ukuri kose. 34Yezu aramubwira ati «Mwana wanjye, ukwemera kwawe kuragukijije. Genda amahoro kandi ukire indwara yawe.»
35Mu gihe akivuga ibyo haza abantu bavuye kwa wa mutware w’isengero, baramubwira bati «Umukobwa wawe amaze guca. Uraruhiriza iki kandi Umwigisha?» 36Yezu aba yabumvise, abwira umutware w’isengero ati «witinya! Upfa kwemera gusa!» 31Nuko ntiyareka hagira undi umukurikira, uretse Petero naYakobo, na Yohani murumuna wa Yakobo. 38Bageze mu rugo rw’umutware w’isengero, Yezu ahasanga urusaku rw’abantu bariraga bacura imiborogo. 39Ngo yinjire arababwira ati «Urwo rusaku n’ ayo marira ni iby’iki? Umwana ntiyapfuye ahubwo arasinziriye.» 40Nuko baramuseka. Amaze guheza bose, ajyana na se na nyina b’umwana, n’abari kumwe na we, maze yinjira aho umwana yari ari. 41Nuko afata umwana ukuboko aramubwira ati «Talita kumi», bigasobanura ngo «Mukobwa, ndabikubwiye: haguruka!» 42Ako kanya umukobwa arahaguruka atangira kugenda, kuko yari afite imyaka cumi n’ibiri. Nuko ubwoba bwinshi burabataha bose. 43Abihanangiriza akomeje ngo ntihagire umuntu ubimenya, maze arababwira ngo bamugaburire.


text:
Ibanga itorero rya pentekote rishingiyeho ryahishuriwe bwa mbere mu bigutu. Ibanga rikomeye ryatumye umurimo w’Imana ukomezwa ukagera mu bice byose by’u Rwanda ni “Imbaraga z’Umwuka Wera”. Muri Paruwasi ya Bigutu niho abakristo ba mbere baherewe Umwuka Wera.
Icyo gitangaza cyasohoye mu mwaka wa 1948. Mbere y’umwaka wa 1948 Abanyarwanda bumvaga Umwuka wera mu magambo. Bake cyane bari bazi gusoma kandi bari bamaze kuba abakristo nibo bashoboraga kubisoma mu bitabo, cyane cyane muri Biblia.
Ibyo kubatizwa mu Mwuka Wera babyumvaga nk’inkuru zaba zarabayeho mu gihe cy’intumwa gusa, kuko bari batarigera babona umuntu wabatijwe mu Mwuka Wera.
Mu kwezi Kwakira mu mwaka wa 1948, nibwo Umwuka Wera yamanukiye bwa mbere mu Bigutu . Hari ku cyumweru inyigisho zihumuje, ubwo abagabo batatu basigaraga ku rusengero ngo bakomeze kuganira ku murimo w’Imana. Abo ni Kapitura Gabriel, Niyitegeka Phillipe na Karuhije Bernard bari kuganira ku murimo w’Imana .
Ikibazo nyamukuru cyari kibagoye ari nacyo bifuzaga gufatira ingamba z’ibibazo byari byugarije umurimo w’Imana. Aho bari bari baraganira ndetse bafata n’akanya ko gusenga.
Bagisenga mu mwanya muto bumva ibintu birahindutse, Imana ikingura imiryango y’ijuru, Umwuka Wera amanukira buri wese batangira kuvuga indimi zinyuranye. Indimi zumvikanye icyo gihe hari harimo : Ikilatini, igisuweduwa, icyongereza, igifaransa n’izindi.
Bidatinze, inkuru yahise igera ku bamisiyoneri b’abanyasuwede babaga i Gihundwe nabo bihutira kujya kureba ibyabaye mu Bigutu.
Bahageze indirimbo zishorewe n’Umwuka Wera ziraririmbwa, bagiye gusenga byo biba akarusho ; biba nk’ibya cya gihe Intumwa ziri i Yerusalemu abantu bumva bari kuvuga indimi z’iwabo, niko n’abanyasuwede bumvaga Abanyabigutu bari kuvuga mu ndimi basanzwe bazi kandi bumva.
Abanyabigutu batangira kubwira abanyasuwede imibereho yabo muri Kristo Yesu, nuko batagomba gutezuka gukorera Imana yabo yabahamagaye.
Bajya gusenga ntabwo icyifuzo cyari icyo gusaba Umwuka Wera ahubwo Imana yabikoze ku bw’ubuntu bwayo, kandi ibonye ko bibakwiriye kugira ngo bashire amanga, bavuge ukuri bashikamye. Kubw’ibyo Imana ni iyo gushimwa kandi ihimbarizwe ubuntu bwayo butagira akagero yagiriye abanyabigutu.
Bamwe mu bumvaga bavuga mu ndimi nshya baravuze bati “basaze” abandi bati “ni Yesu wavuguruye Itorero”. Uhereye uwo munsi ubutumwa bwarakwiriye bugera n’aho butari buzwi ; abantu barahaguruka baragenda bajya kuvuga ubutumwa haba mu majyaruguru, iburasirazuba, amajyepfo ndetse no mu bindi bice bitandukanye by’igihugu. Imana ishimwe kuko ubu ubutumwa bwageze hose izina rya Yesu riramamazwa ku bw’umuriro w’Umwuka Wera wacanywe uhereye mu Bigutu.
Uko ubutumwa bwiza bwagiye bukwirakwira ahantu henshi buturutse mu Bigutu
Igihe Umwuka Wera yamanukaga, mu barimu babiri bari baroherejwe n’Abamisiyoneri mu Bigutu, uwitwa MugananganzoAndré ntiyari ahari. Akimara kumvaibyabaye kuri bagenzi be nawe yahise yihutira gusubira mu Bigutu.
Ahageze bamutekerereza uko byabagendekeye nawe bimutera inyota yo kubatizwa mu Mwuka Wera. Agitangira gusenga nawe abatizwa mu Mwuka Wera, ahita asubira iwabo i Shagasha ( ni hafi ya Gihundwe), atangira kwegeranya abantu ababwira ibyababaye, abatari bake barihana, nabo babatizwa mu Mwuka Wera.
Ndetse batangira guhabwa impano z’Umwuka nk’iyo gusengera abarwayi mu izina rya Yesu. Iyo mpano yo gusengera abarwayi mu izina rya Yesu bagakira yatumye abantu benshi bizera. Bagiraga bati “Ese ko aba bantu twabitaga abasazi,byashoboka bite ko abasazi basengera umuntu agakira ?”
Abandi nabo babavugiragaho bati “abahirika b’i Gihundwe bazanzamutse. Byarakomeje Imana ibana nabo kugeza ubwo aho i Shagasha haje kuba nk’ibitaro abantu benshi bajyanagamo abarwayi ngo basengerwe mu izina rya Yesu .Abumvaga ibitangaza biri kuhabera rero barahururaga nabo bakajya kuvoma kuri iyo soko y’Umwuka Wera.
Uwitwa Kamoso Emile w’i Gashonga nawe yageze mu Bigutu, amaze kubatizwa mu Mwuka Wera ahita ahabwa impano y’ubuhanuzi no kwirukana abadayimoni.
Iyo mirimo y’Umwuka Wera yakomeje gusakara hirya no hino kuko abumvaga ibyabaye mu Bigutu, bihutiraga kujya gusengerayo, bamara kubatizwa mu Mwuka Wera bakajya gukongeza uduce baturutsemo.Icyari kinejeje cyane nuko abazaga mu Bigutu bose Umwuka Wera yarabezaga, basubira mu midugudu y’iwabo Umwuka agakorana nabo.
Ibyo rero byatumye Bigutu ihabwa amazina anyuranye muri icyo gihe bamwe bati : “ Ni mu Butayu, ni Yerusalemu, ni Siyoni , abandi bati :“Ni mu Bwimana.” Impamvu nuko uwahageraga wese yagiraga umugabane ahavanye.Ubwo kandi ntibyarekeyaho kuko abantu bahagurutse mu Bigutu batumwe n’Umwuka Wera bakajya mu bice bitandukanye by’iki gihugu.
Gahenga Jobna Karuhije Bernard bagiye i Butare, kandi nibo bavunnye umudugudu wa Gasave (Kigali).Uwo Karuhije Bernard yaje kandi kujya i Gisenyi na Ruhengeri. Niyitegeka Philippe ajya Nyakabwende, Kamoso Emile ajya Gashonga, afatanije na Gahenga Job, Hangari Joseph nawe ajya gufatanya na Niyiteka Philippe i Nyakabwende. Aba bavugabutumwa baje gukongeza abandi nabo mu myaka yakurikiye baje kujya mu byerekezo binyuranye gukora umurimo w’Imana.
Aha twavuga uwitwa Semuhungu Philippe waje kujya gutangiza umurimo ku Kibuye ahitwa Kiniha, ari nayo yaje kubyara amaparuwasi menshi yo muri Karongi ndetse ari nayo yabyaye Paruwasi ya Karengera ikomokwaho n’andi ma paruwasi menshi yo muri Nyamasheke. Hari Ntakazarumara Yohani waje kujya gutangiza umurimo muri Rukara ho mu cyahoze ari Kibungo, ubu ni mu Karere ka Kayonza.
Gasana Justin wagiye gukora muri Maheresho (Nyamagabe) na Butare, Gabriel Bazerumuhana waje gukora umurimo i Kareba mu Karere ka Ruhango. Aba bose n’abandi tutarondoye ububyutse bwabasunikaga bufite inkomoko mu Bigutu kandi umurimo Imana yabakoresheje wakomeje kwaguka na bugingo n’ubu. Aho hose bagiye, Umwuka Wera yagiye akorana nabo imirimo ikomeye cyane.
Mu cyahoze ari Gisenyi
Ubutumwa bwiza bwageze ku Gisenyi (mu turere tw’ubu twa Nyabihu, Ngororero n’igice cya Rutsiro)mu mwaka wa1954. Muri uyu mwaka, niho abamisiyoneri Linus Blomkvist n’umufasha we Madame Tora Blomkvist bageze mu cyahoze ari teritwari ya Gisenyi. Bari baturutse i Macumbi mu gace ka Walikale, mu ntara ya Kivu y’Amajyaruguru.
Bari bari kumwe n’Abanyarwanda babiri, ari bo Sebarinda Frederic na Ngeruka Alexandre babaga muri Kongo-Mbiligi. Aba bakozi b’Imana bari bafite umutwaro wo kugeza Ubutumwa Bwiza kuri bene wabo b’Abanyarwanda. Bakoraga umurimo wo gusemurira abamisiyoneri. Misiyoneri Ruth Larsson yaje abasanga ku Gisenyi mu Kuboza 1954.
Bageze ku Gisenyi, abo bamisiyoneri bahuye n’ ikibazo gikomeye cyo kubura aho gucumbika ; Amazu yakodeshwaga mu mugi wa Gisenyi yari make cyane icyo gihe, bituma Ruth Larsson ajya gushakira icumbi i Goma, Icyakora Linus we inzu yabashije kuyibona i Gisenyi. .
Madamazela Ruth Larsson yagombaga gukora ingendo za buri munsi hagati ya Gisenyi na Goma. Gahunda yo kujya gucumbika i Goma yari mu mugambi w’Imana, kuko yahamenyaniye n’ umugabo w’Umubiligi wari ukize cyane.
Umufasha w’uwo mugabo yategetse umukozi we wamutekeraga kujya ategurira Ruth amafunguro. Bityo, amafaranga yagombaga guhahisha ibimutunga yayazigamiraga umurimo w’Imana ku Gisenyi. Indi nzitizi bahuye nayo, ni ukubura ikibanza cyo gukoreramo .
Mbere yo gutangira umurimo w’Imana, abo bamisiyoneri bagombaga gushaka ikibanza cyo kubakamo urusengero n’andi mazu yo gukoreramo.
Byabaye ngombwa ko Misiyoneri Gösta Permertz wari Umuvugizi w’umuryango wa “Misiyoni Yigenga y’Abasuweduwa” aza kuganira n’abayobozi b’inzego za Leta bayoboraga mu gace ka Gisenyi, abasaba ikibanza maze baragitanga.
Hafi y’aho bagihawe hari inzu y’urunywero rw’inzoga (cabaret). Iyo nzu niyo abamisiyoneri babanje kugura maze barayivugurura, bayihindura ishuri bigishirizagamo abana mu mwaka wa 1955.
Babanje kandi gutinywa n’abaturage no guhura n’impfu zitunguranye. Ntabwo byoroheye abamisiyoneri kubwiriza ubutumwa bwiza mu mugi wa Gisenyi cyane cyane Linus Blomkvist wari ufite umuhamagaro wo kubwiriza.
Iyo yajyaga kubwiriza yitwazaga udutabo duto two kwifashisha mu ivugabutumwa. Ariko kuko yari munini cyane kandi akomeye, igihe cyose yasohokaga agiye kubwiriza abantu barasakuzaga bakabwirana bati “ Ni muhishe abana vuba wa mugabo urya abantu dore araje !”
Ababyeyi bahitaga bafata abana babo bakinjira mu mazu, hanyuma bagakinga, agataha nta muntu n’umwe ashoboye kuvugisha.
Hashize igihe kinini, Linus Blomkvist ataramenya impamvu abantu bamuhunga. Yaje gusobanukirwa uko ibintu byari bimeze, nuko akajya ajyana na Sebarinda Frederic, umunyarwanda wari warakiriye Yesu.
Mu mwaka wa 1956, byabaye ngombwa ko umuryango wa Linus Blomstvist ujya mu kiruhuko cy’izabukuru, maze usimburwa n’umuryango wa John Östroberg. Östroberg n’umufasha we Gudrum Östroberg, nibo bubatse amazu y’abamisiyoneri yo guturamo.
Hashize igihe gito, umufasha wa John Östroberg , yaje kurwara umutwe nuko ahita yitaba Imana ku buryo butunguranye, apfa asize umwana w’uruhinja. Birumvikana ko imbaraga n’ishyaka yakoranaga umurimo w’Imana byagabanutse kubera ibi byago.
Nyuma yaho, John Östroberg yaje gushakana na Emy Östroberg , nuko akomeza umurimo w’Imana atuje.
Abamisiyoneri Babwirije Ubutumwa Bwiza bivuye inyuma ; kandi bakoraga n’indi mirimo yo kwigisha abana no kuvura abarwayi bazaga babagana. Babanje kujya bakorera amateraniro munsi y’igiti kinini cyari hafi y’isoko rya Gisenyi.
Icyo gihe, abantu babiri nibo bakiriye Yesu nk’umucunguzi wabo, bajya kubatirizwa mu mazi menshi i Macumbi muri Kongo-Mbiligi, ku munsi mukuru wa Noheli, kuko ari ho hari icyicaro gikuru.
Abo bakristo ni Ruvugwa Antoine na Ruhingura Augustin, Nzamugurisuka Christine, Izabiliza Ayida, Uburiyemuye Evansi, na Nyiramashako Fride. Nyuma baje kujya bakorera amateraniro yo ku cyumweru muri ya nzu baguze,
Uko imyaka yagiye ihita, ni ko abakozi b’Imana barushagaho kwiyongera kandi bakagira n’umutwaro w’umurimo w’Imana. Ubutumwa bwiza bwasakaye mu gace ka Gihinga ari naho haje kuvuka Itorero rya Gihinga. Iryo torero ryabyaye andi matorero ya Buganamana, Mahembe, Kavumu, Kigamba, Rugamba, Gicaca, Kibanda na Rukanka.
Akarere ka Bugoyi nako kasakajwemo Ubutumwa Bwiza, havuka amatorero ya Milindi, Kanama, Kinyanzovu, na Nyamyumba. Abavugabutumwa Imana yakoresheje umurimo aho hantu ni Sebashenyi Samuel, Sebuturu Amiel, Sebarinda Fredric, Kayihura Jacques, Kanyabitabo Ephraim, Buhumbano Paul, Bahinzoka Thomas, Ngeruka Alexandre, Twayigize Pierre, n’abandi. Ni muri icyo gihe aba bakurikira bakiriye Yesu : Mvuyekure Gabriel, Habineza Joseph, Mbuzukongira Gaspard, Mvuyekure Appolinaire, na Sebisusa Thomas. Bamwe muri bo babaye abakuru b’Itorero, boherezwa kubwiriza Ubutumwa Bwiza no hanze y’icyahoze ari Perefegitura ya Gisenyi. Aho ni Kigali, Byumba, Kibungo.
Kwizera Emmanuel
Yesu abahe umugisha cyane !!ariko nubwo mfashijwe cyane mujye ubutaha mujye mugaragaz'aho mwabikuye.
Iyi Nkuru Inkoze Ku Mutima.Inyibukije Byinshi. " Abahinduriye Abandi Ku Bukiranutsi Bazarabagirana,Bazaka nk'inyenyeri." A D E P R we ! Nzakugwa Inyuma !
AYAMATEKA ARARYOSHYE MUKOMEZE MUTUBWIRE IBISIGAYE
Ntibishoboka, Ijambo Imana itarigera ikoresha - Dr Fidèle Masengo
"Igihe cyawe kirasohoye" Dr Bishop Fidèle Masengo
"Icyo Imana yakwanditseho ntawe uriho wagihindura" Rev. Pst Rwagasana...
Uganda : Abafite ubumuga bwo kutumva basenga bate ?
"Igipimo cyo gukiranuka kwawe" Bishop Masengo Fidele
18-01-2017br>
Guterana amagambo hagati ya Donald Trump n’Inzego z’Ubutasi bizagarukira he...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
17-01-2017br>
Amerika : DONALD TRUMP ashobora kugambanirwa n’Inzego z’Iperereza
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...


text:
Dore uburyo bugezweho bwo gutegura icyumba cy’abageni
Muri iyi minsi gusasa no gutegura icyumba cy’abageni bakoze ubukwe uwo munsi,hasigaye hagezweho kugisasa ku buryo budafite ibikabyo byinshi by’imitako myinshi ikabije ahubwo bagakoresha amabara yihariye cyane cyane umweru na pink.
Uburiri bushasheho amashuka na kuvurori y’ibara rya pink ndetse n’imisego isa ityo ni bumwe mu buryo bwo gusasa hakoreshejwe ibara rya pink gusa kandi ubwo buriri bukaba bushashe ku buryo bunogeye ijisho.
Hari kandi gusasa amashuka na kuvurori by’umweru byose kandi n’icyumba gisize irangi ry’umweru kuburyo winjiramo ukabona hakeye cyane kandi nta mitako ikabije ihari.
Ubundi buryo ni ugusasa amashuka y’ibara rya beje hose yaba amashuka na kuvurori ndetse n’imisego byose bikaba bisa na beje,maze bagashushanyaho akantu kameze nk’umutima,bigaragaza ko abagiye kuharyama bafitanye urukundo.
Gusasa amashuka y’umweru ndetse na ckuvurori irimo umweru na pink,ndetse n’imisego isa nay a kuvurori ,maze bagasasa ku buryo uwahinjira wese abona itandukaniro n’ubundi buriri nabyo bigezweho cyane muri iyi minsi.
Nanone usanga ibyumba byinshi by’abageni biteguye ku buryo,uburiri buba bushashishije amashuka yera,bukaba kandi bushashe bisanzwe ariko kiuvurori ikaba ishushanyijeho amagambo meza yaba ay’urukundo cyangwa ajyanye n’ubukwe.
Uku niko usanga ibyumba by’abageni muri iyi minsi biba bimeze kandi bishashe muri ubu buryo,ndetse ukabona ko biryoheye amaso kandi nta bikabyo byinshi birimo.


text:
Mose asubiza abantu ati"Mwitinya MWIHAGARARIRE gusa, murebe agakiza Uwiteka ari bubazanire uyu munsi, kuko Abanyegiputa mwabonye uyu munsi mutazongera kubabona ukundi. Uwiteka ari BUBARWANIRIRE, MWICECEKERE kuva14:13-14
Iri ni ijambo ryaziye igihe mu matwi y’Abisrayeli,ariko ryabasabaga ikintu gikunda gukomerera uri mu bibazo, nyamara ikadusaba umusanzu muto ’’UGUCECEKA gusa!!!
2Gut32,10 ni Imana igota ubwoko bwayo ikabukuyakuya, ikaburinda NK’IMBONI Y’IJISHO RYAYO.
Ongera wibuke agaciro ufite mu maso y’Imana, wige guceceka mu bibazo gusa no kugendera mu ijambo maze wirebere.
Ngo ugukozeho, araba akoze mu jisho ry’Imana. Kubarwa mu muryango Imana yishimira ni umunyenga pe, biduha ubwishingizi kuri byose! Ariko" wicecekere" Imana ntikorera mu rusaku!
Pastorviva.pcm@gmail.com


text:
“,… Kuko ibyuzuye mu mutima ari byo akanwa kavuga.’’ Luka 6:45 Iyi umuntu avuze biroroha kumumenya. Akenshi umuntu utavuga hari abamwita mubi, abandi ko yitonda. Ariko iyo ugize uwo umubaza, akubwira ko atamenya ibye kuko ataba yavuze. Nigeze numva ko bishoboka ko umuntu usanzwe yaba avuga amagambo arenga ibihumbi 15 ku munsi.
Aya yose yamusohotse mu kanwa atanga isura ye. Ibyo avuga bihera mu mutima. Iyo umuntu mumaranye umwanya akavuga umwumva, ushobora kumenya ibiri mu mutima we, ibyo yemera, n’anadi mahame menshi agenderaho mu buzima bwe.
No mu buzima bw’Umwuka bijya gusa kuko amagambo asohoka mu kanwa k’umuntu byanze bikunze aba afite aho ahuriye n’uko umutima we uhagaze.
Umuntu atabashije kugenzura ibyo avuga, ashobora guteza ingaruka mu buzima bwe bwose ndetse n’abamwumva. Mu bintu bitajya bigaruka ngo bikosorwe ni ijambo ryavuye mu kanwa. Iyo ryamaze gusohoka, nubwo wakwikosora, ibyo ukoze ntibikuraho ibya mbere nubwo byabica intege.
Ushobora kuvuga ukagira uwo ukomeza cyangwa se uca intege, kumunezeza cyangwa kumukomeretsa, kumwegura cyangwa se kumutsindagira niba yashakaga no kubyuka. “N’ururimi na rwo ni ko ruri: ni urugingo ruto rukirarira ibikomeye. Murebe namwe ishyamba naho ari rinini rite, uburyo ritwikwa n’agashashi gato cyane!’’ Yakobo 3:5
Ururimi rurakomeye kuko rushobora gutuma umuntu abasha kumenyekana nabi cyangwa neza, yaba we ubwe ndetse no mu mutima we. Niba Imana idusaba kurucunga nuko izi neza ko ishobora gupima ikigero cy’ubuzima bwacu bw’Umwuka ihereye ku byo tuvuga.
Bibiya yatubwiye ngo ibiri mu mutima w’umuntu nibyo yatuza akanwa ke akabivuga. Ubwo Imana ikurikije ibyo uvuga, ishobora kwanzura ko ubuzima bwawe bw’Umwuka buhagaze nabi cyangwa se neza.
Reka turukoreshe twubahisha Imana yacu kandi tuyinezeza aho kuyibabaza.
Naribwiye nti “Nzirindira mu nzira zanjye, Kugira ngo ntacumuza ururimi rwanjye. Nzajya mfata ururimi rwanjye, Umunyabyaha akiri imbere yanjye.” Zaburi 39:2


text:
- Guha inkoko ibiryo byiza no gusukura n’amazi inkoko ntoya.
- Kuzubakira ikiraro kizirinda imvura n’umuyaga.
- Gusukura ikiraro cy’inkoko buri gihe.
- Niba ari ngombwa ukazajya ukireka kikuma gato.
- Ntugashyire inyoni nyinshi hamwe
- Ubwoko butandukanye bw’inyoni urugero inkoko,dendo,ibishyuhe bugomba kororwa bitandukanyijwe.
- Ugomba gutandukanya inkoko ntoya n’izikeze keretse inkoko kazi ziri n’udushwi twazo.
- Gukingira udushwi uturinda indwara zingenzi ukongera ukazikingira iyo bobaye ngombwa. Wibuke ko hakingirwa gusa inyoni zifite ubuzima bwiza.
- Izirwaye uzishyire ukwazo.- niba imiti idahari,izirwaye uzice.
- Utwike cyangwa uhambe izo wishe.
Ubworozi bw’inkoko: Amategeko icumi yo kurinda inkoko indwara
Shyiraho Igitekerezo!
Subscribe to: Post Comments (Atom)


text:
Nyamagabe: N’ubwo hari intwari zahasize ubuzima, ibyo zaharaniye byagezweho- Mugisha.
Kimwe n’ahandi mu gihugu, kuri uyu wa gatanu tariki ya 01/02/2013, mu karere ka Nyamagabe habereye umuhango wo kwizihiza umunsi wahariwe kuzirikana intwari z’igihugu ndetse n’ibikorwa by’ubutwari byaziranze, uyu muhango ukaba wabereye mu murenge wa Buruhukiro ku rwego rw’akarere.
Mu ijambo ry’umuyobozi w’akarere wari n’umushyitsi mukuru muri uyu muhango, Mugisha Philbert, yabwiye abaturage b’umurenge wa Buruhukiro ko bakwiye gushimira intwari zaharaniye ko u Rwanda rugera aho rugeze ubu, bakazirikana ibyo zaharaniye kandi bakaba aribyo bakwiye gushingiraho.
Mugisha yagize ati: “Hari intwari zakoze ibikorwa by’agatangaza, birimo ubwitange bukomeye byanatumye uyu munsi dufite ijambo twese, tubashije kwicara ahangaha dutekanye. N’ubwo bamwe muri bo batanze ubuzima bwabo ariko ibyo baharaniraga byagezweho kandi nicyo intwari bivuzeâ€.
Abaturage bitabiriye uyu muhango bibukijwe ibyiciro by’intwari z’u Rwanda uko ari bitatu; Imanzi, Imena n’Ingenzi ndetse banagezwaho amateka n’ibikorwa by’ubutwari by’izo ntwari byashyizwe muri ibi byiciro.
Umuyobozi w’akarere wasobanuye ko buri muntu wese ashobora gukora ibikorwa byatuma aba intwari yaba muto cyangwa se mukuru, ngo apfa kuba yabyiyemeje kandi abishyizeho umutima.
“Ibikorwa by’ubutwari aribyo biganisha ku kuba intwari ni ibya buri wese ashobora kuba yabiharanira akabigeraho, cyane abakiri batoya babyiyemeje yewe n’ukuze byose birashobokaâ€, Mugisha.
Yabibukije ko umuntu atari we wimenya ko ari intwari ahubwo ibikorwa bye aribyo bimushyira mu cyikiro cy’intwari.
Urubyiruko rwiga mu mashuri yisumbuye rwari rwitabiriye uyu muhango wo kwizihiza umunsi ngarukamwaka wahariwe kuzirikana intwari z’ u Rwanda n’ibikorwa byaziranze, rwatangaje ko ruzigiraho kugira ngo narwo ruzabashe gutera ikirenge mu cyazo rukora iby’ubutwari.
Renzaho Damascène wiga mu mwaka wa kabiri w’amashuri yisumbuye yagize ati: “(Kwibuka intwari) numva bimfitiye akamaro kuko binyigisha gukunda igihugu, ngakura nitwara neza kugira ngo nange nzagere mu rugero rwaboâ€.
“Mbigiraho ko babaye intwari bakitanga bakemera kumena amaraso yabo, mbyigiraho guharanira kugera ku butwariâ€, Mukeshimana Marie Goreth.
Abaturage bo muri uyu murenge wa Buruhukiro batangaza ko bashimira intwari zaharaniye kugeza u Rwanda aho rugeze ubu, bakaba bashimira ibikorwa by’iterambere bamaze kugeraho haba mu buhinzi, ibikorwa remezo n’ibindi.
Ibikorwa by’ubutwari byabayeho na kera u Rwanda rukiyoborwa n’abami kuko mu ntwari twibuka harimo Umwami Mutara wa III Rudahigwa Charles Léon Pierre, wateje imbere u Rwanda mu buryo bugaragara, imibereho myiza y’abanyarwanda , akaba yaranarwanije ikintu cyose cyagombaga gutera ubucakara ahubwo yita ku bumwe n’ubwiyunge mu Banyarwanda.
Ku butegetsi bwa Kayibanda Gregoire, hibukwa intwari Rwagasana Michel waje kwitaba Imana aguye muri gereza kubera kurwanya ivangura ry’amoko.  Mu gihe cyo kubohora u Rwanda, hibukwa intwari nyinshi zirimo General Major Fred Gisa Rwigema, umusirikari utazwi uhagarariye abandi basirikari baguye cyangwa se bashoboraga kugwa ku rugamba rwo kubohora igihugu, Agatha Uwilingiyimana warwanyije politiki y’ivangura ku ngoma ya Habyarimana Juvenal, ndetse na Félicité Niyitegeka wanze kwitandukanya n’abatutsi bari bamuhungiyeho akaza no gupfana nawe.
Nyuma ya jenoside yakorewe abatutsi muri mata 1994 nabwo hagaragaye intwari z’ Abanyeshuri bigaga mu mwaka wa gatanu n’uwa gatandatu wisumbuye mu Ishuri ryisumbuye ry’i Nyange ubwo ku wa 18/03/1997, batewe n’abacengezi bari bagizwe n’interahamwe babasabye kwitandukanya bakurikije amoko yabo. Abo banyeshuri barabyanze nyuma umubare munini muri bo uricwa.


text:
Ibikoresho ku bantu 4 :
Imiteja g 300
Karoti g 250
Ibitunguru 2 biseye
Sauce vinaigrette ikozwe mu tuyiko 2 duto twa moutarde ya Dijon, ibiyiko 2 bya vinaigre, ibiyiko 4 by’amavuta ya huile d’olive, umunyu, poivre, umutobe w’indimu 1 na tungurusumu.
Uko bikorwa :
Ronga imboga zose
Kata karoti uhagarika udusate tune kuri karoti nto, na dutandatu kuri karoti nini
Togosa amazi arimo umunyu
Sukamo karoti zimaremoiminota 5
Ongeramo imiteja bimare iminota iri hagati 7 ni 10
Bikure ku ziko ubishyire ahantu bihore
Bishyire mu gikoresho ukoreramo salade
Sukamo ibitunguru
Shyiramo ya vinaigrette uvange
Imyororokere
Salade y’imiteja na karoti
Ibikoresho ku bantu 4 :
Labels: guteka, ifunguro ribanza, igikoni


text:
Itisi yoroshye ubundi yambarwaga mu bihe byakera kandi nabwo ugasanga ari mu myenda yo kurarana umuntu atayambara ngo abe yagira aho ajya.
Ubu rero byarahindutse ahubwo mu myenda myinshi y’ ibirori usanga higanjemo idoze mu matisi yoroshye,anyerera,abonerana.
Urugero nabaha n’ uyu mwenda wo kuriyi foto,ni umwenda wiyubashye w’ abantu baba mama. Ni umwenda ugenewe abantu babyibushye,kuko ukoze mu buryo ubaha forme bakarushaho kugaragara neza naho abananutse bo byatuma umuntu abona umwenda wamurengeye mbese.
Ufite amabara meza y’ umunezero akaba aribyo bituma ari umwenda wo kujyana mu minsi mikuru.
Nkuko mubona yajyanishije ni ishakoshi bafata mu ntoki, umwenda nkuwo uwambaye ni byiza ko ugira ishakoshi iringaniye ufata mu mtoki kuko indi yasa nkaho itwikiriye umwenda bikarushaho kuba byinshi.
Ukambara amaherena afashe ku mubiri kuko ifite ijosi rifubitse hose kandi naryo ririmo imitako sibyiza ko washyiraho ikindi kintu mu ijosi cyangwa ngo amaherena yawe abe ari amremare bitume abantu babona ijosi warishyizemo ibintu byinshi birengeje urugero
Inkweto wakwambara umukara, umweru cyangwa ubururu bw’ikanzu ariko ni byiza ko wambara irindi bara kugirango ryerekane aho ikanzu yawe igarukiye.
Iyi kanzu yahimbwe na Patrick, muri Inkanda House yerekanywe muri Kigali fashion show 2013


text:
Joriji yari umukene cyane, rimwe rero yanyuze iruhande rw’uruzi avuye kwiyasiriza udukwi maze ishoka ye igwa mu ruzi. Mu gihe yari akiri mu gahinda, Imana iramubonekera imubaza ikimubabaje nawe ayisobanurira ibyamubayeho. Imana yagiye mu ruzi imuzanira ishoka ya zahabu maze we asubiza ko iyo atari iye; Imana isubiyeyo imuzanira iy’umuringa maze nayo asubiza ko atari iye; ubwa gatatu imuzaniye iye ikoze muri fer maze avuga ko ari iye maze kubera ukuri kwe Imana imwihera na za zindi zose.
Nyuma y’iminsi mike ajya kwishimana n’umugore we iruhande rwa rwa ruzi maze umugore we nawe aza kunyerera agwamo. Imana yongera kumusanga mu kababaro k’umugore we maze nk’uko yabikoze mbere ijya mu mazi izamuramo Miss Burundi joriji amukubise amaso ati "uwanjye ni uwo!" Imana irarakara iti "Ngiye kuguhana kuko umbeshye!"
Joriji arapfukama ati "Mana yanjye mbabarira kuko iyo mvuga ko atari we uba wasubiyeyo ukazana Miss Rwanda, nawe namuhakana ugasubirayo ukazana uwanjye maze namwemera nk’uko wampaye ya mashoka wari guhita umpa abo bagore bose kandi ndi umukene sinabona ibyo mbatungisha. Niyo mpamvu nifatiye Miss Burundi..." Imana yahise imwihorera iti "koko abagabo n’iyo babeshye babeshya ku mpamvu zifatika!"
Gira ijambo rimwe kuri Joriji, nimbona mwamaze kumuvugaho ibihagije ndababwira noneho ibyo yakoreye mu misa
Joriji Baneti n'Imana
Joriji yari umukene cyane, rimwe rero yanyuze iruhande rw’uruzi avuye kwiyasiriza udukwi maze ishoka ye igwa mu ruzi. Mu gihe yari akiri mu gahinda, Imana iramubonekera imubaza ikimubabaje nawe ayisobanurira ibyamubayeho. Imana yagiye mu ruzi imuzanira ishoka ya zahabu maze we asubiza ko iyo atari iye; Imana isubiyeyo imuzanira iy’umuringa maze nayo asubiza ko atari iye; ubwa gatatu imuzaniye iye ikoze muri fer maze avuga ko ari iye maze kubera ukuri kwe Imana imwihera na za zindi zose.


text:
Hhhhhh Ubwo Rero Mbonye Inkuru Nya$ara Nkatwe Abakuru Buriya Twize Banyarwanda Baca Umngani Ngo Ipfubyi Yunvira Murusaku Buri Twunvise Nubwo Tutavuze Kandi Twizi Naho Abakiri Abana Bato Mwebwe Muhumure Amateka Ntasaza
uyu typejyendamuzi abashaka gukora udukoryo ndetse ni brother wa senderi international hit
wabimenye gute waruhari babitega munzira mwajyiyemurekakubeshya ahaa njyendumiwe tu!
Jye namenye impamvu. Bari babaraguriye ko hari umwanzi wateze amarozi mu nzira ko umugeni ashobora kuyarenga bikamuviramwo ingorane akarwara intinyi cyangwa ibisazi, niko guhekwa ngo atavaho ahura nayo!!!!!!!!!!!
Ahahahahahhhhh mbega agashya!!!!!!!ahubwo bafite ibyo bikurasha buriya niko baraguje udushya turangwira bagirango nabo bajye mubinyamukuruc? ngaho nibaberwe iyo nimitwe batetse ngo bavugeko aribo babyishakiye iriya nimihango yagipagani.
Uyu mugeni siwe wa mbere uvuye muri ruriya rugo, kuko ni uwa kane kandi abandi bose ntibahetswe nkawe. Kuba ari ahantu hatagera umuhanda byo si impamvu kuko kuhava ujya ku muhanda hatari urugendo rurerure, ahubwo mumenye ko buri wese agira agashya ke! Byaratunguranye ark biraryoha pe, ni byiza cyane kd crge. Ibindi byose muvuga bitandukanye n’ibyatangajwe na ba nyirubwite, murabeshya kuko ntimuturusha kubimenya. Urugo ruhire, imigisha myinshi.
aahahahahah,, ejo bundi ni nigendera ku ndogoe ngo blablablabla,,,,,,,,
nibyiza cyane ahubwo uyumuco nugaruke kugirango natwe tukibyiruka amateka tujye tuyareba live aho kuyumva mumagambo gusa. umuco w’u Rwanda tuwukomereho!
nibyiza cyane ahubwo uyumuco nugaruke kugirango natwe tukibyiruka amateka tujye tuyareba live aho kuyumva mumagambo gusa. umuco w’u Rwanda tuwukomereho!
reka ngaruke nsubiza MURORUNKWERE kuki mutumva kweri byose ni gahunda zumuntu kandi dukwiye kumenya ko umuntu atari nangombwa kuvuga ngo ajye guhagurukira bahandi ahaubwo niba umugeni yaratangaje ko byari byapanzwe kuki tutabyumva nk’ukuri.REGA WAMUGANI WAYABARUWA JORIJI YANDIKIYE MINISITIRI WUMUCO NA SPORT AMUSABA KO UMUCO W’IGIHUGU CYACU WAKUBAHIRIZWA .KANDI UBUSANZWE BARAVUGA NGO TWAGUHEKEYE NKUKO UMUGENI EVELYNE YABITANGAJE .NB: ahubwo ni akantu keza n’abandi bazakoresha ubukwe bakwiriye kureberaho maze tukimakaza umuco. bravooo BOSS
Uryo rugo rugire amahoro y’Imana naaho udukoryo two tubaho. Buriya bafite mpamvu babikoze , bayisobanura cy batayisobanura. gusa Bur wese afite uburenganzira bwo kuvuga uko ibintu ayumva. Ariko birashekeje kweri.
gahunda nuguhanga udushya kabisa ubwose ntiyavuzwe agashyirwa no mu bunyamakuru cong’s to them.
baca umuganimukinyarwanda ngo uyumuteto ushize uwahekwaga arigenza
ahubwo wanasanga barabitegetswe nabakurambere sinzimpamvu akomukibagirwa
mwisebanya nonese niwe mugeni uvuye ahatagera Imodoka kuva kubw’abami nonese mushatse kuvuga ko ako gasozi ariwe uhatuye wenyine
mwese mutuze kuko umuntu wese agira imiteguro ye . mugomba kumenya ko rero iyo umuntu ateguye gahunda ze zikagenda neza uko yaziteguye ntakibazo kiba gihari.wowww on that ...UMUNTU WESE UPANGA GAHUNDA ZIKAGENDA UKO YABITEGUYE ABA ARI UMUGABO.BRAVOOO
intugu zahiye! anywhere ni byiza cyane. musigasire umuco wacu.
icyo mbonye cyo aba basore sibo barose bagera kumodoka. bananiwe bigaragara cyane.
Wowe uvuga ko arikubeshya ni Wowe ubeshya kuko babitegura ntiwari uhari. Kuvuga ko nta muhanda uhari siyo mpamvu nyamukuru kuko aho imihanda itari sibwo buryo bategetswe gukoresha.
Mujye kuvugisha ukuri twarabutashye,byatewe no kuba ari mu manegeka,kuko ririya shyamba,no mu materasi ndinganire twicayemo ntabwo imodoka yahagera ndetse ni gare niryahagerA ,gatera yafunze Umutwe hamwe numukobwa arawufunga. e
IBI NI UKUBESHYA KUKO AHA BAHETSE UYU MUKOBWA NTABWO IMODOKA YAHAGENDA KUKO NTAMUHANDA. NIYO MPAMVU BAMUHETSE NGO IKANZU ITANDURA!! I WAS THERE KUKO ABAHETSE N’UMUGABO ARIWE GATERA ARIMO NDETSE N’ABANDI BOSE TURABAZI KUKO TURAHORANA


text:
mar.
15
mars
2011
lSOMO RYA MBERE
Umuhanuzi Yonasi (Yon 3,1-10)
1Ijambo ry’Uhoraho ribwirwa Yonasi ubwa kabiri riti 2«Haguruka ujye i Ninivi, umugi mugari, maze ubamenyeshe icyo nzakubwira.» 3Yonasi arahaguruka maze ajya i Ninivi, akurikije ijambo ry’Uhoraho. Ninivi rero ikaba umugi mugari bihebuje, kuwugenda byari iminsi itatu. 4Yonasi yinjira mu mugi, akora urugendo rw’umunsi umwe. Yigisha agira ati «Hasigaye iminsi mirongo ine, maze Ninivi ikarimbuka.» 5Abantu b’i Ninivi bemera Imana, batangaza igisibo, bambara ibigunira kuva ku mukuru kugeza ku muto. 6Rya jambo riza kugera ku mwami wa Ninivi, na we ahaguruka ku ntebe ye y’ubwami, yambura igishura, yambara ikigunira, yicara mu ivu. 7Nuko batangaza muri Ninivi iteka ry’umwami n’abakuru bo mu gihugu, rivuga riti «Abantu n’inyamaswa n’amatungo, ari amaremare n’amagufi, ntibigire icyo birya, ntibirishe kandi ntibinywe n’amazi. 8Nibyambare ibigunira, baba abantu, zaba inyamaswa, nibitakambire lmana n’imbaraga zose, maze buri wese areke imigirire ye mibi, n’urugomo rwitwaza amaboko. 9Ninde wamenya niba Imana itahindura imigambi, umujinya ugashira mu mutima, maze ntitube tugipfuye?» 10lmana ibonye ibyo bakoraga, n’uko bahinduye bakareka imigenzereze yabo mibi, na yo ihindura imigambi, icyago yari yabateguje ntiyakibateza.
ZABURI (Zab 51 (50),3-4,12-13,18-19)
Inyik/ Mana yanjye, ntuzirengagize umutima washegeshwe kandi wihana!
Mana yanjye, ngirira imbabazi ukurikije ineza yawe,
kubera impuhwe zawe nyinshi, umpanagureho ibyaha byanjye.
Nyuhagiraho wese ibicumuro byanjye,
maze unkize icyaha nakoze.
Mana yanjye, ndemamo umutima usukuye,
Maze umvugururemo ibitekerezo biboneye.
Ntunyirukane ngo unte kure yawe,
cyangwa ngo unkuremo umwuka wawe uzira inenge.
Igitambo cyanjye si cyo ushaka,
N’aho nagutura igitwikwa, nticyakunezeza.
Ahubwo igitambo Imana ishima, ni umutima washengutse.
Mana yanjye, ntuzirengagize umutima washegeshwe kandi wihana!
IBANGONDIRIMBO RIBANZIRIZA IVANJILI (Yow 2, 12-13)
Uragasingizwa Nyagasani,
uharirwe icyubahiro, ububasha n’ubuhangange.
Uhoraho aravuze ati «Nimungarukire n’umutima wanyu wose,
Kuko ngwa neza kandi nkagira impuhwe.»
Uragasingizwa Nyagasani,
uharirwe icyubahiro, ububasha n’ubuhangange.
IVANJILI
Luka (Lk 11, 29-32)
Muri icyo gihe, 29abantu bamaze guterana ari benshi, Yezu arababwira ati «Ab’iyi ngoma ni abantu babi! Barashaka ikimenyetso; nyamara nta kindi kimenyetso bazahabwa atari icya Yonasi. 30Nk’uko Yonasi yabereye Abanyaninivi ikimenyetso, ni na ko Umwana w’umuntu azakibera ab’iyi ngoma. 31Ku munsi w’urubanza, umwamikazi w’igihugu cy’epfo azahagurukira ab’iyi ngoma maze abatsinde, kuko yaturutse iyo gihera aje kumva ubuhanga bwa Salomoni, kandi hano hari uruta Salomoni! 32Kuri uwo munsi w’urubanza, Abanyaninivi na bo bazahagurukira ab’iyi ngoma maze babatsinde, kuko bumvise inyigisho za Yonasi maze bakisubiraho, kandi hano hari uruta Yonasi.»


text:
Aba baturage bavuga ko igitekerezo bakigize nyuma yo kubona ko mu gace batuyemo hagejejwe amashanyarazi ariko ibiro by’akagari kabo bigasigara bitayafite.
Nyuma yo kubyumvikanaho, biyemeje ko buri rugo rwatanga amafaranga 500Frw kugira ngo umuriro ubashe kugezwa mu biro by’akagari ndetse banagure imashini isohora impapuro (printer).
Twahirwa Narcisse avuga ko serivisi ziganjemo izo gutanga ibyangombwa zajyaga zidindira kuko byasabaga umuyobozi w’akagari kujya gukorera ku biro by’umurenge, ahari umuriro ndetse n’imashini ibasha gusohora impapuro.
Ati ”Nko gutanga ibyangombwa byatindaga rwose. Waba uje ari nk’icyangombwa ukeneye ugasanga umuyobozi ntawe uhari yagiye gukorera ku murenge, bikagusaba kuzagaruka.”
Umunyamabanga Nshingwabikorwa w’Akagari ka Nyamirama, Nibagwire Jeanne, avuga ko ibyo aba baturage bavuga ari ukuri kuko ngo serivise zadindizwaga no kutagira amashanyarazi mu biro by’akagari kandi amashanyarazi ari hafi.
Uyu muyobozi yizeza abaturage bagize icyo gitekerezo ko na we azakora uko ashoboye akanoza serivise abaturage bakenera, kuko ngo bamweretse ko icyo biyemeje bakigeraho.
Ati ”Nzakora ibishoboka byose noze serivise zihabwa abaturage bitewe n’ubu bushobozi bangaragarije kandi bishatsemo, kuko rwose banyeretse ko icyo biyemeje bashobora kukigeraho.”
Amafaranga abaturage bamaze gutanga yabashije kugeza umuriro mu biro by’akagari. Abandi bakaba bakomeje kuyatanga kugira ngo hagurwe imashini isohora impapuro (printer) kuko na yo iri mu bigomba kugurwa.


text:
Dec 16, 2015 admin Ubusesenguzi 0
Ni kenshi abantu bijujutira imico n’ingeso zidasobanutse akenshi zigaragara mu nsengero z’iki gihe ku buryo hari abibaza niba abantu bagisenga Imana yo mu ijuru! Kuri ubu, biragoye gucira umuntu wese urubanza ngo ntasenga Imana kabone n’ubwo yaba akora ibyaha bingana bite. Impamvu ni uko buri wese yumva ari intungane kandi Imana yo ubwayo izirana n’uwiyorobeka avuga ko ayikorera kandi ku mutima zi neza ko iramutse imugendereye yabura aho akwirwa.
Muri iri sesengura, twagerageje kurebera hamwe ibintu 7 bikomeye kurusha ibindi byatumye Imana iva mu nsengero tubona muri iki gihe:
1. KUYIBESHYERA:
Hari abashumba bahisemo gusimbura Imana bakavuga mu mwanya wayo babeshya mu nyungu zabo bwite kugira ngo babone amaramuko. Aba, bashaka amaturufu barisha kugira ngo abayboke babo bumve ko imana yabo (Umushumba) yavuze icyo BAGOMBA gukora. Kwigereranya n’Imana bakayibeshyera ibyo itavuze, byatumye iva mu nsengero nyinshi.
2. KUVOGERA IBYAYO:
Uretse kuyibeshyera, hari abashumba beshi banagerekaho kuvogera uruhimbi ndetse n’inzu yayo, ugasanga barakorera ubucuruzi mu rusengero ngo baritangisha, abandi bakahagira indiri yo guheheteramo abagore b’abandi n’ibindi bikorwa bisuzuguza Izina ryayo.
3. UBUSAMBO:
Ni henshi mu matorero twumva amakimbirane ashingiye ku nda nini iterwa n’ubusambo bw’ibiba byavuye mu maturo, mu mitungo y’Itorero ndetse no mu baterankunga. Guteza imitungo y’Itorero ndetse no guhuguza iby’abandi, usanga byeze mu matorero menshi ku buryo abashumba bamwe bamaze kuba ba karyamenda ndetse n’abambuzi ruharwa.
4. UBURYARYA:
Abashumba benshi usanga batavuga rumwe kubera ikintu cyo gupfa imyanya, imishahara ndetse n’ibyo bagenerwa mu buzima bwa buri munsi. Iyo bahurira mu mana n’ahandi usanga baseka inyuma ariko imbere baciirana ibico ku buryo nta n’umwe uba wifuza ko undi yatera imbere.
5. IBIKURURA UBUSAMBANYI:
Mu nsengero nyinshi tuhasanga abagore n’abakobwa biyambika ubusa mu rwego rwo kugendana n’igihe ndetse n’ibigezweho. Kuva mu bihe bya kera kimwe no muri Bibiliya, nta hantu na hamwe dusanga abantu bazsaga mu nzu y’Imana bambaye ubusa ndetse n’ibyitwa ibigezweho byo kwemeza abantu.
6. ICYUBAHIRO KIRENZE:
Abashumba benshi bamaze guta isnhingano zabo zo kwegera intama z’Imana, ahubwo bakumva ko kubabona ari ugusaba randevu, ku buryo hari n’aho umushumba ashobora kumara umwaka wose ataraganira n’Intama ze kubera kumva ko nta kindi azikeneyeha uretse amaturo no kumwubaha.
7. KURAMYA AMAFARANGA:
Abashumba benshi bamaze kugera ku rwego rwo kuramya amafaranga aho kuramya Imana. Amaturo n’ibyacumi bitabgwa mbere y’uko ijambo ry’Imana ryigishwa ndetse n’ubugenzuzi bukomeye bushyirwa ku bakristo badatura, ibi birakaza Imana cyane.
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Rwanda | Nyagatare: Ubuyobozi bw’akarere bugiye gusinyana imihigo n’abagize JAF kugira ngo barusheho kwihutisha no kunoza imikorere
Nyuma y’inama yahuje Ubuyobozi bw’Akarere ka Nyagatare n’ ihuriro ry’abafatanyabikorwa bako mu iterambere (JAF) kuri uyu wa 19/09/2012, Ubuyobozi bw’Akarere ka Nyagatare buratangaza ko mu byumweru bibiri biri imbere buzasinyana imihogo n’abafatanyabikorwa aho bazagaragaza ibikorwa byabo mu rwego rwo kunganira imihigo y’akarere.
Umuyobozi w’Akarere ka Nyagatare, Sabiti Fred, avuga ko gusinyana imihigo n’abagize ihuriro ry’abafatanyabikorwa b’akarere bizihutisha iterambere ry’ako karere kandi bikagahesha umwanya mwiza mu kwesa imihigo. Mayor Sabiti akomeza avuga ko bumvikanye ko bagenda bakayinoza noneho mu byumweru bibiri bari imbere bakazaza kuyisinyana n’ubuyobozi bw’akarere.
Nyuma yo gusinyana imihigo ngo hazajyaho itsinda zijya rigeunzura ishyirwa mu bikorwa ry’iyo mihigo buri kwezi. Umuyobozi w’Akarere ka Nyagatare akaba avuga ko iryo tsinda  rizaba rigizwe na bamwe mu bakozi b’Akarere ndetse na bamwe mubagize JAF y’akarere. Akomeza avuga ko bizafasha kwihutisha imikorere ku buryo mu kwezi kwa gatandatu ibyo biyemeje byose bizaba byarangiye. Ibi ngo bikaba byabafasha mu ruhando rwe kwesa imihigo ku rwego rw’igihugu dore ko isuzumwa ryayo ku busanzwe riba mu kwa gatandatu.
Tumukunde Chantal, uhagarariye Digital Opportunity Trust, avuga ko mu kunoza imikorere abafatanyabikorwa b’Akarere ka Nyagatare bagomba gushyira ingufu mu kwegera abaturage baha serivisi. Yagize ati “Ni ukugerageza gukorana n’akarere mu nzego zacu zose dukoreramo tugera mu baturage tukabereka ibyo dukora kuko ari byakwihutisha iterambere ry’akarere.â€
Iyakeremye Aimée, Umuyobozi wa JAF y’Akarere ka Nyagatare, we asaba abaturage kugaragaza ibikorwa bakora kugira ngo na byo bigaragare mu bikorerwa mu karere. Ati “Hari ibikorwa byinshi biba bikorwa ariko ntitubimenye kugira ngo bishyirwe hamwe n’ibindi byinjinzwe mu mihigo y’akarere kandi kuri ubu imihigu ireba ibikorwa by’abantu bose.†Iyakaremye akaba avuga ko biramutse bikozwe byafasha akarere kuba aka mbere mu kwesa imihigo.
Uyu muyobozi wa JAF y’Akarere ka Nyagatare akaba avuga ko mbere yo gusinyana imihigo n’akarere barimo gutegura urutonde rw’abafatanyabikorwa bakuramo abarangije ibikorwa byabo ndtse baninjizamo abazanye ibikorwa bishya. Ku urwo rutonde bakaba banagaragaza ibikorwa bya buri mufatanyabikorwa ku buryo bizafasha mu gukurikirana uko bishyirwa mu bikorwa ndetse bikazajya binafasha akarere aho kageze mu mihigo.


text:
Umuyobozi w’Ishami rya Polisi y’u Rwanda rishinzwe umutekano wo mu muhanda, Commissionner of Police (CP) George Rumanzi yasabye abakora umwuga wo gutwara abagenzi ko iki aricyo gihe cyo guhindura imyitwarire ya bamwe muri bo no gutuma imyumvire y’abavuga ko ari abantu bitwara nabi ihinduka.
Ibi byavugiwe mu mahugurwa y’iminsi ine yateguwe n’ikigo cy’igihugu kigenzura imirimo imwe n’imwe ifitiye igihugu akamaro (RURA) guhera ku italiki 8 Ugushyingo , akaba agenewe abashoferi batwara abagenzi mu(...)
Umuyobozi w’Ishami rya Polisi y’u Rwanda rishinzwe umutekano wo mu muhanda, Commissionner of Police (CP) George Rumanzi yasabye abakora umwuga wo gutwara abagenzi ko iki aricyo gihe cyo guhindura imyitwarire ya bamwe muri bo no gutuma imyumvire y’abavuga ko ari abantu bitwara nabi ihinduka.
Ibi byavugiwe mu mahugurwa y’iminsi ine yateguwe n’ikigo cy’igihugu kigenzura imirimo imwe n’imwe ifitiye igihugu akamaro (RURA) guhera ku italiki 8 Ugushyingo , akaba agenewe abashoferi batwara abagenzi mu ma kompanyi akora uwo mwuga.
Aya mahugurwa yatangiriye i Kigali yahuje bageraga ku 120 bakorera mu mihanda ihuza intara zose n’Umujyi wa Kigali.
Mu kiganiro yabagejejeho, CP Rumanzi yagarutse mu buryo burambuye, ku mpamvu n’imyitwarire bitandukanye bishobora guteza impanuka cyangwa byagira uruhare mu guhungabanya umutekano wo mu muhanda.
Bimwe mu byo yibanzeho harimo kwiyizera kubera igihe kinini umuntu aba amaze atwara imodoka, uburangare, kutubaha ibyapa n’amatara yo ku mihanda, gukoresha telefoni utwaye, ubusinzi, umuvuduko ukabije ujyana no gutanguranwa abagenzi ; aha akaba yagize ati:” Igihe kirahenda ariko ubuzima bwo buhenda kukirusha, nta mpamvu n’imwe yatuma uvuduka bikabije.”
Nyuma yo kubabwira iyo myitwarire , CP Rumanzi yagize ati:” Inyinshi mu mpanuka tubona , ni ibi bizitera kandi kubyirinda birashoboka, ese niba harigeze kubaho abashoferi b’imyitwarire mibi, ntihaboneka n’abashoferi bafite imyiza?”
Yavuze ko kandi, harimo kwegeranywa imyirondoro y’abashoferi b’umwuga, abakoze amakosa atandukanye ajye ashyirwa ku ruhushya rwabo rwo gutwara imodoka, ruzajya ruvanwaho amanota uko nyirarwo akoze amakosa mu muhanda, namara kuba make ku kigero kizagenwa, nyirarwo arwamburwe mu gihe runaka cyangwa burundu bitewe n’uburemere bw’ibyakozwe.
Kuri iri koranabuhanga rizatangira muri Gashyantare umwaka utaha, yavuze ko umupolisi uri ku muhanda mu kazi,azaba afite igikoresho anyuzamo uruhushya rw’umushoferi akorera igenzura cyangwa asanze mu ikosa, kikerekana n’andi yakoze mbere, kikamwereka niba imodoka ifite ubwishingizi, yarakorewe igenzura(controle technique), ifite uruhushya ruyemerera gutwara abagenzi n’ibindi bikenerwa adasubiye ku biro, byose hagamijwe gutanga serivisi nziza kandi yihuse.
Kuri ibi yagize ati:” Tugomba kugerageza guhindura imyumvire n’imyitwarire kugirango umwuga wo gutwara abantu ukorwe n’abanyamwuga, turabasaba rero ubufatanye mu gukorera neza abanyarwanda.”
Mu kurangiza ikiganiro cye, CP Ruranzi yongeye kubasaba ubufatanye mu kubungabunga umutekano wo mu muhanda, aho yanabasabye kujya batanga amakuru kuri bagenzi babo bakora ibinyuranyije n’amategeko ndetse no ku bapolisi bashobora kubashora mu bikorwa bitemewe nka ruswa ndetse n’abakora ibitari mu nshingano baba boherejwemo mu muhanda; ibi bakazajya babikora bahamagaye, bakoresha ubutumwa bugufi cyangwa ubwa murandasi.
Emmanuel Asaba, ushinzwe ubwikorezi muri RURA we, yavuze ko buri mushoferi muri kompanyi akoramo, agomba kugira icyangombwa cy’umwuga RURA itanga kugira ngo abone amasezerano y’akazi .
Yagize ati:” Turashaka gushyiraho ishyirahamwe ry’abatwara abagenzi by’umwuga , bujuje kandi bakorerwa ibyo abandi bakozi bose bakorerwa , bazaba bafite ibyangombwa biri mu byuma by’ikoranabuhanga kugirango tugire ubugenzuzi ku makosa yabo, ibi nabyo bikazadufasha kubashyira mu byiciro hakurikijwe ayo makosa.”
Yavuze ko iki cyangombwa kizajya kigira agaciro k’imyaka ibiri isubirwamo, kandi uhanwe akazajya acyamburwa mu gihe cy’amezi 6 cyangwa burundu bitewe n’ibyo yakoze, ibi ariko ntibyamubuza gutwara imodoka nto cyangwa iye ku giti cye idatwara abagenzi.
Aya mahugurwa yatangiriye mu Mujyi wa Kigali, ariko azakomereza i Muhanga, Huye, Rusizi, Rubavu, Musanze na Kayonza.
Yanditswe na Ubwanditsi/Muhabura.rw
ishyirahamwe?
vagababyije ubujura iryo shyirahamwe harikindi rizaheraho atarukubaka Ama frw?
iyo contrôle uko nyumva ko usanga iri mubishegesha Ama modoka aho yatangiriye gukorwa impanuka zariyongereye cg zaragabanutse?


text:
Nov 24, 2016 Cyiza Theogene Ibiterane 0
Korali Sawuti Hewani ni korali ikorera umurimo w’Imana wo kuririmba mu itorero rya Bethesda Holy church ikaba ifite igitaramo kuri iki cyumweru cyo kumurika umuzingo wayo w’indirimbo z’amashusho.
Iyi korali iravuga ko ibizi neza ko abakunzi bayo n’abakunzi b’indirimbo zo kuramya no guhimbaza Imana bari bayikumbuye cyane, akaba ariyo mpamvu yashatse kumara urukumbuzi abanyarwanda inabereka ibyo yari ihugiyemo nkuko bitangazwa n’umuyobozi wayo Ev. Mbarushimana John.
Korali Sawuti Hewani igarukanye byinshi
Yagize ati: ” Mu byukuri ntitwirengagije ko abenshi mu bakunzi bacu bari bafite amatsiko yo kongera kutubona, ariko twari tumaze igihe twitegura kubereka ibyiza byinshi, kdi dutekereza ko bizanyura buri wese kuko twagerageje ibishoboka byose ngo dukore indirimbo nziza zijyanye nigihe . twasenze Imana iduha ihishurirwa rijyanye nindirimbo zifite ubutumwa bwubaka kandi bugafasha imitima yababwumva. Ikindi nuko umuntu uzatahana iyi DVD azishima kuko ikoranye ubuhanga mu njyana nziza zitandukanye.”
Iki gitaramo cya korali Sawuti Hewani kizabera ku Gisozi ku rusengero rwa Bethesda Holy church, ku cyumweru tariki ya 27 Ugushyingo 2016 saa munani kugeza saa moya z’ijoro.
Usibye iyi korali yo yateguye iki gitaramo cyo kumurika umuzingo wayo w’indirimbo z’amashusho(DVD Album launch), Dominic Nic, Rehoboth Ministries, Boenerges Gospel Group , Bethesda Choir na Light Gospel Choir nabo bazaririmba muri iki gitaramo.
Dominic Nic nawe azaririmba
Umwigisha w’ijambo ry’Imana muri iki gitaramo ni Rev. Jeanne d’Arc umufasha wa Bishop Rugamba Albert uyobora Bethesda Holy Church mu Rwanda .
Hari benshi bajyaga biganyira kwitabira ibitaramo kubera ko byishyuje amafaranga menshi, ariko iki gitaramo cya Sawuti Hewani choir cyo ni ubuntu gusa, ahubwo mwebwe murasabwa kuzana imitima yagukiye kuramya Imana.
Sawuti Hewani imaze imyaka myinshi ikora umurimo w’Imana.
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
sam.
16
juil.
2011
ISOMO RYA MBERE
Igitabo cy’Iyimukamisiri (Iyim 24, 3-8)
Musa amanutse ku mu musozi wa Sinayi, 3amenyesha imbaga amagambo yose y’Uhoraho, hamwe n’amabwiriza ye yose. Nuko imbaga yose isubiza mu ijwi rimwe iti «Amagambo yose Uhoraho yavuze tuzayakurikiza !» 4Musa yandika amagambo y’Uhoraho yose. Hanyuma azinduka mu gitondo cya kare yubaka urutambiro mu nsi y’umusozi, anahashinga amabuye cumi n’abiri yibutsa Imiryango cumi n’ibiri ya Israheli. 5Hanyuma yohereza abasore b’Abayisraheli batura Uhoraho ibitambo bitwikwa, maze ibimasa babitambaho ibitambo by’ubuhoro. 6Musa yenda igice cy’amaraso ayashyira mu nzeso ; asigaye ayatera ku rutambiro. 7Nuko yenda igitabo cy’Isezerano agisomera imbaga. Baravuga bati « Ibyo Uhoraho avuze byose tuzabikora kandi tuzamwumvira.» 8Musa yenda amaraso asigaye ayatera imbaga avuga ati «Aya ni amaraso y’Isezerano Uhoraho yagiranye namwe, bishingiye kuri aya magambo yose yavuze.»
ZABURI (Zab 50 (49),1-2, 5.7ac, 14-15)
Inyik/ Nimuze duture Imana igitambo cyo kuyishimira.
Imana nya mana ari yo Uhoraho,
ivuze ijambo rikoranya isi yose,
guhera mu burasirazuba kugeza mu burengero bwaryo.
Imana irabagiraniye kuri Siyoni,
yo bwiza buzira inenge.
« Nimunkoranyirize abayoboke banjye,
ba bandi twagiranye igihango kigasozwa n’igitambo !
Tega amatwi muryango wanjye, ngiye kuvuga,
jyewe Imana, nkaba n’Imana yawe !
«Ahubwo jya utura Imana igitambo cyo kuyishimira,
kandi wuzuze amasezerano wagiriye Umusumbabyose ;
hanyuma uzabone ubunyiyambaza igihe cy’amagorwa,
ubwo rero nzagutabara, maze nawe unsingize. »
IBANGONDIRIMBO RIBANZIRIZA IVANJILI
Alleluya Alleluya.
Ijambo ry’Imana ryabibwe mu mitima yacu:
Hahirwa abaryakira rikera imbuto nyinshi!
Alleluya.
IVANJILI
+ Matayo (Mt 13, 24-30)
Muri icyo gihe, 24Yezu abacira undi mugani ati « lngoma y’ijuru imeze nk’umuntu wabibye imbuto nziza mu murima we. 25Ariko igihe abantu basinziriye, umwanzi we araza abiba urumamfu hagati y’ingano, nuko arigendera. 26lngano ziramera zimaze kugengarara, ubwo urumamfu na rwo ruragaragara. 27Abagaragu basanga nyir’umurima baramubaza bati ‘Shobuja, ntiwari warabibye imbuto nziza mu murima wawe ? Ni iki gituma harimo n’urumarnfu ?’ 28Arabasubiza ati ‘Ni umwanzi wabigize’ Abagaragu barongera bati ‘Urashaka ko tujya kururandura?’ 29Ati ‘Oya, muri uko gutoranya urumamfu mutavaho murandura n’ingano. 30Nimureke bikure byombi kugeza mu isarura ; igihe cy’isarura nzabwira abasaruzi nti ‘Nimubanze mutoranye urumamfu muruhambiremo imiba, muyijugunye mu muriro; naho ingano muzihunike mu kigega cyanjye.’ »


text:
dim.
07
août
2011
1. Amasomo yo ku Cyumweru cya XIX umwaka A atugaragariza ukuntu umuhengeri usa nugendana n’amahoro, uguhangayika bikagendana n’umutuzo. Eliya, umuhanuzi wari ufite “ijambo ryaka nk’umuriro”, yari yarabujijwe amahwemo na Gezabele nuko agera k’umusozi wa Horebu kuri Sinayi ni ukuvuga hahandi umuryango wa Israheli wari ufite isoko y’ukwemera kwayo kandi hakaba n’igicumbi cy’amateka y’uwo muryango. Eliya rero arasa nukora urwo rugendo agira ngo ajye kureba uruhanga rw’ukuri rw’Imana kuko yari arambiwe Imana yabwiwe, yayindi yumvaga muri we itamuzanira umutekano kuko yayibwiwe nk’Imana iteye ubwoba, ifite imbaraga zikangaranya. Niyo mpamvu muri iyo bucece y’umusozi uyu muhanuzi wagereranywaga n’umuriro ashakira Imana mu muyaga urimbura ibiti n’amabuye, agashakira Imana mu muriro ukomeye ndetse no mu mitingito y’isi kuko ubuhangange bw’Imana yibwiraga ko buramutse budusuye byose byahungabana. Kubona Imana muri ubwo buryo rero nibyo byatumaga Imana batayibonamo cyane umubyeyi ukunda kandi wumva abana be. Babonaga ari igihangange na mutegerwa. Igishimishije ni uko Imana yigaragarije Eliya mu kayaga gatuje, ishaka kumwereka ko ari Rumuri rutuje, rwegera buri wese kandi rwifuza kugirana umubano n’urugendo na buri wese. Imana si ibikabyo, si iy’ibihangane n’ibikomerezwa, Imana ni iya buri wese kandi ni inyampuhwe ikaba n’inyamababazi.
2. Imana irigaragariza Eliya mu mutuzo no mu mahoro y’akayaga ka nimugoroba, ikaba ari inyigisho ikomeye. Kwiyoroshya no gucishabugufi nibyo Imana ihitamo kugira ngo tudatitira kandi nibyo yifuza ko twageza kubandi kugira ngo babashe kwemera. Bagenzi bacu begera Imana bidatewe n’ibikabyo dushobora kuyibabwiramo, ahubwo bitewe n’imyitwarire yacu ituma bose bashobora kuvuga bati: “umutuzo n’amahoro tukubonana nta handi wabikura hatari ku Mana”. Imana ntihindiraho, Imana si igihangange gikangaranya abagenzi baza bayigana, Imana ni umutuzo utuma abantu batikanga cyangwa ngo bayishishe. Imana ni ineza, ni impuhwe kandi ikarangwa no kwihangana ikaba imenya gutegereza. Imana itwigaragariza muri twinshi tworoheje tutari twiteze. Icyo ishaka ni uko muntu yakwirinda kuyitinya no kuyishyira mu gice cy’ibikomerezwa bitegerwa. Imana yaje muri twe, yigira muto ica bugufi. Urwo rugero niturwigireho.
3. Mu Ivanjili naho turasangamo uyu muyaga utoroshye ndetse n’ubwoba buwuherekeza. Turabona ko ubwoba bwa Petero ndetse no mu kwibira kwe, buhumurizwa n’imvugo ituje kandi itanga ituze n’amahoro bya Yezu. Biratwibutsa amagambo Yezu yabwiye abe agira ati: “nimukomere ni njyewe, mwigira ubwoba”. Ni kangahe twageze aho imihengeri itwugariza, ni kangahe umuyaga w’ibibazo watumye tugira ubwoba bukomeye nyamara nyuma tukabona ko n’imvura y’umuhindo yadusize! Ni kangaho natwe twageze aho aya magambo ya Yezu atubera ikiramiro: “mwigigira ubwoba”. Haba mu bibazo by’ubuzima, haba mu bibazo by’ukwemera no kutabona aho twerekeza Roho yacu kubera ibibazo by’urusobe, muntu yarakwiye guhora yibuka ko twapfa twabaho turi aba Nyagasani maze tukaba twareka muri twe hagakorwa ugushaka kwe. Nyagasani ni We umenya urupfu rwacu akamenya n’izuka ryacu, ku mwiringira no kumwizera si uguhomba. Ukuboko kwa Yezu wazutse, akaba ari We mugenga w’isi n’uw’amateka, gutanga umutuzo kandi kukaduha kwizera ko ari mu bihe by’ubungubu ari no mu bizaza, ari ibyago cyangwa inzara, byose nta kizadutanya n’Uhoraho. Ukuboko Yezu aha Petero ngo amukize, si we wenyine agahereza, ahubwo aragahereza buri wese wifuza gukira.
Natwe nka Petero, akaboko kacu tugahe Yezu maze aturokore ububi bw’imwe mu mihengeri y’ubuzima.


text:
sam.
29
oct.
2011
ISOMO RYA MBERE
Ibaruwa Mutagatifu Pawulo Intumwa yandikiye Abanyaroma (Rom 14, 7-12)
Bavandimwe, 7nta n’umwe muri twe ubereyeho we ubwe, kandi nta n’umwe upfira we ubwe. 8Niba turiho, tubereyeho Nyagasani ; niba kandi dupfuye, dupfira Nyagasani. Twabaho, twapfa, turi aba Nyagasani. 9Koko rero ni cyo cyatumye Kristu apfa akazuka, kwari ukugira ngo abe ari we ugenga abapfuye n’abazima. 10Wowe rero, ni iki gituma ucira umuvandimwe wawe urubanza? Cyangwa ni iki gituma usuzugura umuvandimwe wawe, ko twese tuzashyikirizwa urukiko rw’Imana ? 11Kuko byanditswe ngo « Ndahiye ubuzima bwanjye – uwo ni Nyagasani ubivuga – icyitwa ivi cyose kizampfukamira, n’icyitwa ururimi cyose kizamamaze Imana. » 12Nuko rero, umuntu wese azisobanurira ibye imbere y’Imana.
ZABURI (Zab 27 (26),1,4, 13 -14)
Inyik/ Nizeye kuzabona ubugiraneza bw’Uhoraho,
mu gihugu cy’abazima.
Uhoraho ni urumuri rwanjye n’agakiza kanjye,
ni nde wantera ubwoba ?
Uhoraho ni urugerero rw’ubugingo bwanjye,
ni nde wankangaranya ?
Ikintu kimwe nasabye Uhoraho kandi nkaba ngikomeyeho,
ni ukwiturira mu Ngoro y’Uhoraho,
iminsi yose y’ukubaho kwanjye,
kugira ngo mpore nirebera uburanga bw’Uhoraho,
kandi nite ku Ngoro ye ntagatifu.
Nyamara jye nizeye kuzabona ubugiraneza bw’Uhoraho,
mu gihugu cy’abazima.
Ihangane, wizigire Uhoraho,
ukomeze umutima, ube intwari !
Rwose wiringire Uhoraho !
IBANGONDIRIMBO RIBANZIRIZA IVANJILI (Lk 19, 10)
Alleluya Alleluya.
Umwana w’umuntu yazanywe no gushaka no kurokora ibyazimiye.
Alleluya.
IVANJILI
+ Luka (Lk 15, 1-10)
Muri icyo gihe, 1abasoresha n’abanyabyaha basanga Yezu bose bashaka kumwumva. 2Abafarizayi n’abigishamategeko batangira kwijujuta bavuga bati « Uyu muntu ko yakira abanyabyaha akanasangira na bo ! » 3Nuko Yezu abacira uyu mugani ati 4« Ni nde muri mwe wagira intama ijana, imwe muri zo yazimira ntasige za zindi mirongo urwenda n’icyenda ku gasozi akajya gushakashaka iyazimiye kugeza igihe ayibonye ? 5Iyo amaze kuyibona ayiterera ku bitugu yishimye. 6Yagera iwe agakoranya incuti n’abaturanyi, akababwira ati “Nimuze twishimane, kuko nabonye intama yanjye yari yazimiye !” 7Ndabibabwiye : nguko uko umunyabyaha umwe wisubiraho azatera ibyishimo mu ijuru, birenze iby’intungane mirongo urwenda n’icyenda zidakeneye kwisubiraho.
8« Cyangwa se ni nde mugore wagira ibiceri cumi, kimwe cyatakara ntacane itara ngo akubure inzu, ashakashake kugeza igihe akiboneye ? 9Iyo amaze kukibona akoranya incuti n’abaturanyi, akababwira ati “Nimuze twishimane, kuko nabonye igiceri cyanjye nari natakaje !” 10Ndabibabwiye : nguko uko abamalayika b’Imana bazishima kubera umunyabyaha umwe wisubiyeho. »


text:
Rwanda: Barasaba Paul Kagame kurasa kumugaragaro Ntihemuka Methode yanyereje bagahabwa umurambo we !
Muri iyi minsi hakomeje kuvugwa abaturage batabarika baburirwa irengero , bamwe bakicwa abandi bakazagaragazwa n'inzego za polisi hashize amezi atari make. Bisobanye ko Polisi yakarengeye abaturage ariyo isubira inyuma ikabarenganya! Ibyo bintu ni amahano kandi byerekana ko Perezida Paul Kagame n'Agatsiko ke bagikora kinyeshyamba, bagahitamo kuyobora igihugu nk'aho ari ishyamba ritarangwamo amategeko.
Perezida Paul Kagame ubwe aherutse kwivugira(Nyabihu) ko arambiwe kujya arigisa abaturage, ko ahubwo noneho ahaye ingabo ze itegeko ngo bajye barasa rubanda ku manywa y'ihangu ! Ni ishyano, u Rwanda ruyoborwa muri ubu buryo bwararigushije .
Nanone ariko ibibi birarutana, aho kugira ngo umwana arigiswe, afungirwe mu myobo nk'ígisimba, yicirwe rubozo iyongiyo kure y'ababyeyi n'abavandimwe, kugeza ubwo anogoka atagira gishyingura, turasaba Paul Kagame rwose ko yajya arasa abacu izuba riva akaduha utwo dusigazwa tw'imibiri yabo , tukirwariza.
Ababyeyi n'abavandimwe ba NTIHEMUKA Methode barahangiyitse bitavugwa kubera kutamenya niba uyu musore akiriho cyangwa yarishwe byararangiye. Paul Kagame nk'umubyeyi yakagombye kumva akababaro k'abandi babyeyi baririra abana babo bangizwa n'ingabo ze. Gusa niba adashobora kubyumva muri iki gihe, ntibivuze ko mu minsi iri imbere na we ubwe bitazamugeraho .
NTIHEMUKA Methode yavutse taliki ya 1/1/1977, avukira mu Kagari ka Ntango, Umurenge wa Nyabitekeri, akarere ka Nyamasheke. Se umubyara yitwa CAMAKE Matayo, nyina wamwibarutse akaba Esperance Nyirashyirambere . Amashuri yisumbuye yayize i KIBOGORA (GSFAK), Universite ayiga i BUSOGO. Kimwe n'urundi rubyiruko rwose rwize amashuri ariko FPR ikaba idashobora kubaha akazi, uyu musore yatangiye kwihangira uturimo : Yigishaga abantu ibyo gukoresha ordinateri (informatique) , akabikorera kuri Stade i Remera . Yakundaga kwiririmbira kandi yari afite n'urubuga rwa Interneti rwitwa : www.ibirori.com.
Icyo dukeka yaba yarazize , ni uko ngo yari yariyemeje gufasha Perezida wa repubulika muri gahunda yo kurwanya ruswa, bityo akaba yari yaratangiye gukora filimi yerekana uko mu Rwanda ruswa(corruption) igenda ihabwa intebe kandi ikangiza byinshi mu gihugu. Ibi ariko ntiyabikoraga agamije kugirira ubutegetsi nabi kuko yahoraga amenyeshaga abategetsi b'inzego zinyuranye aho imirimo yo gukora filime igeze ndetse akabasaba n'inkunga. Yari atuye i Remera (Gasabo).
Yafatiwe ku Kimihurura taliki ya 7/4/2014, ahagana mu ma saa kumi, bari mu muhango wo kwibuka. Ababyeyi bagerageje gushakira ku biro by'Ubutasi bya Gikondo, kuko byavugwaga ko aribo bamufite. Ariko kugeza ubu yaburiwe irengero. Abe barahangayitse cyane.
Reka dusoze twongera gusaba Perezida Kagame ko niba nta cyiza afite yakorera abana bacu, akaba yariyemeje kubatumaraho, nareke ingeso yo kubarigisa : najye koko abarasira ku kabona bose, nibura aturekere uburenganzira bwacu bwo kubashyingura. Nahere kuri NTIHEMUKA Methode, aduhe umurambo we tuwushyingure.Tubaye tumushimiye kwakira neza iki cyifuzo cy'ababyeyi batagira ingano.
Marie Mukaruyange,
Inshuti y'umuryango wa Methode NTIHEMUKA.
Source : leprophete.fr


text:
Mwaramutse Abo Kuri Uru Rubuga? Nitwa Rebeka Mperereye Mukarere Ka Gakenke Intara y'Amajyarugu.Njye Ndashaka Akazi.Pfite Imyaka 23 Ncaka Akazi Ko Kurera Umwana w'Uruhinja Cg Abana Batarenze2 Narinsanzwe Nkora Nareraga Abana 2 Bimpanga Ariko Tukabarera Turi 2 Natandukanye Nabo Bafite Imya 3. Ibikoresho Bimwe Nabimwe Ndabizi.Abonakoreraga Bambereye Ababyeyi Nanjye Mbabera Umwana.Ndifuza Abantu Baha Agaciro Umukozi Bakaba Badatota Abakozi.Bahembera Igihe.Batanga Uruhusa Rwogusenga.Cg Gusura.Cg Gusurwa.Pfite Iranga Muntu.Uzifuza Ko Nza Kumukorera Azaza Amfate Aho Mperereye Amenye Aho Ankuye.Nabo Murugo Bamubone.Sinize Ariko Narikandagiyemo. Ahakoreshwa Nindimi z'Amahanga Ho Simpashaka Kuko Ntarurimi Nzi.Ndashaka Mumujyi Wa Kigali.Uwifuza Ko Tumenyana. Yampamagara Kuriyi Nimero.0726444998.Umpamagara Abanze Asome Ibyonanditse.Sincaka Umpamagara Ashaka Kunyohereza Mubihugu Byo Hanze.Mbaye Mbashimimiye .
Rebeka - 12/01/2017 saa 07:55


text:
Yeremiya 1
Imana ihamagarira Yeremiya ubuhanuzi
1.Amagambo ya Yeremiya mwene Hilukiya, wo mu batambyi bahoze mu Anatoti mu gihugu cya Benyamini. 2.Yabwiwe ijambo ryUwiteka ku ngoma ya Yosiya mwene Amoni umwami wu Buyuda, mu mwaka wa cumi nitatu wo ku ngoma ye. 3.Ryaje kandi no ku ngoma ya Yehoyakimu mwene Yosiya umwami wu Buyuda, kugeza mu iherezo ryumwaka wa cumi numwe wo ku ngoma ya Sedekiya mwene Yosiya umwami wu Buyuda, igihe abi Yerusalemu bajyanywe ari imbohe, mu kwezi kwa gatanu. 4.Nuko ijambo ryUwiteka rinzaho riti 5.Nakumenye ntarakurema mu nda ya nyoko kandi nakwejeje utaravuka, ngushyiriraho kuba umuhanuzi uhanurira amahanga. 6.Nuko ndavuga nti Nyamuneka Nyagasani Yehova, dore sinzi kuvuga ndi umwana! 7.Ariko Uwiteka arambwira ati Wivuga uti Ndi umwana, kuko abo nzagutumaho bose uzabasanga kandi icyo nzagutegeka cyose ni cyo uzavuga. 8.Ntukabatinye kuko ndi kumwe nawe kugira ngo nkurokore. Ni ko Uwiteka avuga. 9.Uwiteka aherako arambura ukuboko kwe ankora ku munwa, maze Uwiteka arambwira ati Nshyize amagambo yanjye mu kanwa kawe. 10.Dore ngushyiriye hejuru yamahanga nibihugu byabami, kurandura no gusenya, kurimbura no kūbika, kubaka no gutera imbuto.
Ibyerekwa byerekana ibihano Imana igiye kubahanisha
11.Ijambo ryUwiteka rinzaho riti Yeremiya we, uruzi iki? Maze ndavuga nti Nduzi inkoni yumurinzi. 12.Maze Uwiteka arambwira ati Waroye neza, kuko ndinda ijambo ryanjye kugira ngo ndisohoze. 13.Ijambo ryUwiteka rinzaho ubwa kabiri riti Uruzi iki? Ndasubiza nti Nduzi inkono ibira itwerekejeho urugāra iri ikasikazi. 14.Maze Uwiteka arambwira ati Ibyago bizatera abaturage bo mu gihugu bose biturutse ikasikazi. 15.Dore nzahamagara imiryango yose yo mu bihugu byose byikasikazi, ni ko Uwiteka avuga,Kandi abami babyo bose bazaza bashinge intebe zabo mu marembo yi Yerusalemu no ku nkike zaho zose no ku midugudu yose yu Buyuda. 16.Kandi nzabagaragariza imanza nabaciriye mbahoye ibyaha byabo byose, kuko banyimūye bakosereza izindi mana imibavu, kandi bagasenga imirimo yamaboko yabo. 17.Nuko weho kenyera uhaguruke ubabwire ibyo ngutegeka byose, ntibagukure umutima ntazagutera gukukira umutima imbere yabo, 18.kuko uyu munsi nakugize umudugudu wigihome, ninkingi yicyuma ninkike zimiringa. Igihugu cyose nabami bu Buyuda nibikomangoma byaho, nabatambyi baho nabaturage baho 19.bazakurwanya, ariko ntibazakubasha kuko ndi kumwe nawe kugira ngo nkurokore. Ni ko Uwiteka avuga.
Uri gusoma Yeremiya igice cya:


text:
Ikigo cy’igihugu gishinzwe iterambere ry’ibikomoka ku buhinzi byoherezwa mu mahanga (NAEB) cyakemuye ikibazo cy’abanyenganda batunganya kawa bajyaga kurangurira abaturage mu gicuku bitwaje intwaro za gakondo, bakwepa gahunda ya Leta yitwa “Zoning”.
Zoning ni gahunda ya Leta yashyizweho hagamijwe guca akajagari mu banyenganda zitonora zikanatunganya kawa, ikaba iri mu gihugu hose, igamije kurushaho guhuza aba banyenganda, amakoperative y’abahinzi ba kawa n’abandi bahinzi ba kawa ubwabo, ntibahurire ku musaruro gusa ahubwo bagafatanya no kuwushaka.
Iyi gahunda iteganya ko inganda zigomba gufatanya n’aba bahinzi mu buhinzi bwa kawa, bityo umusaruro mu bwinshi no bwiza ukarushaho kwiyongera.
Kugira ngo ibyo bishoboke abanyenganda bahuriye hamwe bashyiraho amazone, aho buri wese agira zone ye irimo abahinzi ba kawa, akaba agomba kuba ari bo agurira bonyine ntajarajare mu bandi, akabafasha kuzamura umusaruro kugira ngo na bo babone icyo bamuha.
Ibi rero bamwe mu banyenganda zitonora zikanatunganya kawa mu karere ka Rusizi ntibabyakiriye neza, kuko ngo bumvaga iyi gahunda igamije kubakuraho abakiliya babo.
Bamwe bumvise ko bazahahombera kuko banifashishaga abamamyi babahaga kawa baguze bahenze abaturage bakoresheje iminzani ipfuye, maze biyemeza kurwanya iyi gahunda ya Leta, batangira kujya bagura kawa mu masaha y’ijoro mu gicuku, banifashishije intwaro za gakondo kugira ngo bahangane n’uwo bahura wese.
Ubuyobozi bw’akarere ka Rusizi bufatanyije n’ubuyobozi bwa NAEB mu ntara y’uburengerazuba, bwakoranye inama na bo bubasobanurira neza icyo Leta yari igamije ishyiraho iyi gahunda n’akamaro kayo, umuyobozi w’aka karere wungirije ushinzwe iterambere ry’ubukungu, Kankindi Léoncie yihanangiriza abashaka gukurura umutekeno muke bitwaza intwaro za gakondo mu bucuruzi ko batazihanganirwa.
Yagize ati:“Kwitwaza amacumu n’izindi ntwaro muri ubu bucuruzi ntibishobora kwihanganirwa.Zoning ni gahunda ya Leta, ushaka kuyirwanya abivuge ariko ntidushaka kongera kumva intwaro za gakondo n’abakurura umutekano muke mu karere bitwaje ubucuruzi bwa kawa.Uzongera gufatwa yavogereye zone atashyizwemo azahanwa bikomeye bibere isomo n’abandi bagitekereza gukinisha umutekano muri iki gihugu.”
Umwe mu banyenganda washyirwaga mu majwi mu kuvogera abandi Habimana Japhet, umucungamutungo w’uruganda rwa COCAGI, yahise asaba imbabazi ku mugaragaro avuga ko uru ruganda rugiye kubahiriza gahunda ya Leta, rukareka urugomo.
Bizimana Albert, umuhuzabikorwa wa NAEB mu ntara y’Uburengerazuba, avuga ko Leta ishyiraho gahunda yamaze kubona akamaro izagirira abaturage, iyi na yo ikaba yibitsemo ibyiza byinshi ku nganda n’abahinzi ba kawa.
Yagize ati:“Igiye guca akajagari muri aba bombi, yongere ifaranga mu bahinzi, yongere ubwinshi n’uburyohe bwa kawa, yongere ubusabane n’imikorere inoze hagati y’inganda n’abahinzi ba kawa n’ibindi byinshi, bakaba bagomba kuyishyigikira aho kuyirwanya.”
Mukantwari Alvéra wo mu murenge wa Kagano mu karere ka Nyamasheke, ukorera imirimo y’ubudozi n’ububoshyi bw’imyenda n’imitako kuri site ya Rwesero ho mu karere ka Nyarugenge mu mujyi wa Kigali (...)
Bamwe mu bahinzi b’ibirayi mu murenge wa Bugeshi mu karere ka Rubavu, bavuga ko bahangayikishijwe n’ikibazo cy’isoko ry’umusaruro w’ibirayi ridahagije, kandi bejeje byinshi cyane. Aba bahinzi bavuga (...)
Ikigo cy’Igihugu gishinzwe kugenzura imikorere y’inzego zimwe z’imirimo ifitiye igihugu akamaro, RURA cyatangaje ibiciro bishya by’ibikomoka kuri peteroli biratangira kubahirizwa kuri uyu wa 4 (...)
Abatuye mu mirenge hafi ya yose igize ikibaya cya Bugarama bakomeje kuvuga ko izamuka ry’ibiciro by’ibiribwa rikabije, ndetse ubu rikaba rituma bamwe batabasha guhaha. Abaganiriye n’Imvaho Nshya (...)
Kayitesi Sophia, umuturage utuye mu mujyi wa Kigali ku Kicukiro, yabashije kwiteza imbere ahereye ku mafaranga y’u Rwanda 29,000 none ubu ageze ku rwego rwo kubaka mu mujyi wa Kigali inzu ijyanye (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Rulindo : Kwibumbira mu matsinda bibafasha muri byinshi.
Bamwe mu baturage batuye akarere ka Rulindo, bakunze kwibumbira mu byo bita ibibina, Ibibina akaba ari amatsinda abantu bahuriramo bikabafasha kwizigamira, mu rwego ruciriritse. Bene ayo matsinda akenshi usanga akorana n’Umurenge SACCO, aho abagize itsinda bafunguza konti bakajya babitsaho ayo bahurije hamwe uko yaba angana kose. uretse kubafasha guhabwa no kwishyura inguzanyo, bibafasha no gukomeza kunga ubumwe no kwibonanamo nk’abavandimwe. Abaturage... Read More